title: Asbel Kipruto Kiprop

text: Kiprop aloitti juoksemisen peruskouluikäisenä ja voitti aluekilpailuja. Isänsä neuvosta hän ei kuitenkaan harjoitellut kovasti ennen murrosikää. Hän palasi juoksemisen pariin vuonna 2003, jolloin hän lopetti koulunkäynnin keskittyäkseen juoksuun. Muun muassa Daniel Komenia ja Moses Kiptanuita valmentanut Jimmy Beauttah alkoi valmentamaan Kipropia. Kiprop osallistui vuonna 2006 Kenian sisäisiin karsintoihin päästäkseen Pekingin nuorten MM-kisoihin, mutta hän jäi karsinnoissa neljänneksi ja ulos kisajoukkueesta. Kipchoge Keinon poika Martin Keino kuitenkin huomasi Kipropin lahjakkuuden ja otti hänet harjoittelemaan Kip Keinon harjoituskeskukseen Eldoretiin. Seuraavana vuonna Beauttah sai suostuteltua Kipropin kilpailemaan myös maastojuoksussa. Hän voitti Kenian nuorten mestaruuskisoissa hopeaa, mutta MM-joukkueen karsinnoissa hän jäi yhdenneksitoista. Kiprop valittiin siitä huolimatta kisajoukkueeseen. Mombasan MM-kisoissa hän voitti nuorten MM-kultaa.


title: Asbel Kipruto Kiprop

text: Saman vuoden ratakaudella Kiprop paransi kesäkuussa 3 000 metrin juoksun ennätyksekseen 7.42,32. Samassa kuussa Kenian mestaruuskilpailuissa hän voitti kultaa 1 500 metrin juoksussa. Heinäkuussa hän paransi matkan ennätyksekseen 3.35,81. Hän voitti matkan myös All-Africa Games -kisoissa sekä Kenian MM-karsinnoissa ennätyksellään 3.35,50. Osakan MM-kisoissa Kiprop selviytyi finaaliin, jossa juoksi neljänneksi ennätysajallaan 3.35,24. Seuraavana vuonna Kiprop sai Addis Abeban Afrikan-mestaruuskilpailuissa pronssia 800 metrillä ajalla 1.46,02. Hän voitti Pekingin olympialaisissa olympiakultaa 1 500 metrillä ajalla 3.33,11. Kilpailun alkuperäinen voittaja Rashid Ramzi hylättiin dopingkäryn vuoksi. Kauden lopussa hän sijoittui toiseksi.


title: Asbel Kipruto Kiprop

text: Berliinin MM-kilpailuissa 2009 hän karsiutui 800 metrillä välierissä ja sijoittui 1 500 metrillä neljänneksi. Hän voitti seuraavana vuonna 1 500 metrin Kenian-mestaruuden. Nairobin Afrikan-mestaruuskilpailuissa hän voitti kultaa ajalla 3.36,19. Hän voitti 1 500 metrin maailmanmestaruuden Daegussa 2011 ajalla 3.35,69. Lontoon olympialaisissa 2012 hän oli 1 500 metrillä 12:s. Moskovan MM-kilpailuissa 2013 Kiprop voitti 1 500 metrin juoksun ajalla 3.36,28.


title: Asbel Kipruto Kiprop

text: Kiprop kuului Kenian joukkueeseen, joka voitti 4 × 1 500 metrin viestin vuoden 2014 IAAF World Relays -tapahtumassa maailmanennätysajalla 14.22,22. Hän sai samana vuonna hopeaa Afrikan-mestaruuskilpailuissa Marrakechissa ajalla 3.42,58. Maanosien cupissa hän sijoittui toiseksi..


title: Asbel Kipruto Kiprop

text: Kiprop juoksi 1 500 metrin kaikkien aikojen maailmantilaston kolmanneksi parhaan ajan 3.26,69 Monacon timanttiliigan kilpailussa 17. heinäkuuta 2015. Hän voitti 1 500 metrin maailmanmestaruuden kolmannen kerran peräkkäin Pekingissä 2015 ajalla 3.34,40. Rio de Janeiron olympialaisissa 2016 hän sijoittui samalla matkalla kuudenneksi. Hän voitti sekaviestin maailmanmestaruuden maastojuoksun MM-kilpailuissa 2017. Lontoon MM-kilpailuissa 2017 hän oli 1 500 metrillä yhdeksäs.


title: Mario vs. Donkey Kong

text: Mario vs. Donkey Kong on vuonna 2004 julkaistu videopeli Game Boy Advancelle. Tässä pelissä Donkey Kong on päävihollinen, ja tämä esiintyy jokaisen paikan lopussa pomovastuksena. Tästä videopelistä on tehty toinen osa: . Nintendo DSi:n DSiWaressa on pelille myös kolmas osa: Mario vs. Donkey Kong-Minis March Again


title: Cranfordin naiset

text: Cranfordin naiset () on vuonna 2007 valmistunut brittiläinen televisiosarja, joka perustuu Elizabeth Gaskellin samannimiseen romaaniin sekä kirjailijan novelleihin "My Lady Ludlow", "Dr. Harrison's Confession" ja "The Last Generation in England". Viisiosainen sarjan ohjasi Simon Curtis ja käsikirjoitti Heidi Thomas. Sarja esitettiin Suomessa syksyllä 2008.


title: Cranfordin naiset

text: Sarjan tapahtumat sijoittuvat 1840-luvun englantilaiseen Cranfordin maaseutukaupunkiin ja useat eri tarinat keskittyvät tarkkailemaan kaupunkilaisten arkielämää, joka on erittäin värikästä. Cranford on perinteistä kiinnipitävä ja sisäänpäin lämpenevä yhteisö, jossa muutoksia ja modernisaatiota pelätään enemmän kuin mitään. Kaupungin lankoja pitävät käsissään naiset; kiistaton johtohahmo kaupungissa on entisen kirkkoherran vanhapiikatytär Deborah Jenkyns, joka määrittelee asukkaiden arkirutiinit aina vierailuajankohdista appelsiinin syömiseen. Deborahilla on myös sisko Matty, joka on paljon kiltimpi ja sympaattisempi kuin ankara ja vanhanaikainen sisarensa. Sarjan alussa Jenkynsien sisarten luo tulee asumaan nuori Mary Smith, josta tulee pian korvaamaton tuki ja turva niin Mattylle ja Deborahille kuin koko kaupungille. Muita merkittäviä asukkaita kaupungissa ovat kylän juorukello neiti Pole, hassahtanut leskirouva Forrester, jalosukuinen ja kunnianarvoisa rouva Jamieson, Tomkinsonin neidit Augusta ja Caroline, tohtorilan taloudenhoitajatar rouva Rose sekä kaupungin ulkopuolella suuressa kartanossaan asusteleva Lady Ludlow. On naisvaltaisessa kaupungissa myös miehiäkin, kuten arvostettu tohtori Morgan, kihlakunnantuomari Sir Charles Maulver, tilallinen ja Mattyn entinen sulhanen Thomas Holbrook, Lady Ludlow'n tilanhoitaja herra Carter sekä leskeksi jäänyt kirkkoherra Hutton, joka asuttaa pappilaa neljän lapsensa kanssa.


title: Cranfordin naiset

text: Sarja lähtee liikkeelle, kun kaupunkiin saapuu nuori tohtori Frank Harrison, joka ensin järkyttää kaupunkilaisia uudenaikaisilla menetelmillään, mutta joka loppujen lopuksi saa arvostusta sekä kaupungin naimattomien naisten sukkanauhat menemään solmuun. Varsinkin nuoren tohtorin ja kirkkoherran Sophy-tyttären välillä kipinöi ja heidän romanssinsa on yksi sarjan pääjuonista. Harrisonin lisäksi kaupunkiin saapuu myös kapteeni Brown tyttärineen ja heidän mukanaan kaupunkiin alkaa kulkeutua huhuja lähelle Cranfordia rakennettavasta rautatiestä, joka saa kaupungin hameväen heti liikekannalle. Harrisonin ja Sophyn rakkaustarinan ja rautatiejupakan lisäksi kolmas sarjan päätarinoista on herra Carterin ja työläispoika Harry Gregsonin välinen ystävyys, joka enteilee työväen luokan nousua ja saa varsinkin vanhan Lady Ludlow'n takajaloilleen.


title: Cranfordin naiset

text: Pääjuonten lisäksi Cranfordissa sattuu ja tapahtuu paljon, mm. rikosaalto iskee kaupunkiin, puutarhajuhlia ja teekutsuja vietetään, rakkaus roihuaa ja vanhoja haavoja revitään auki oikein urakalla. Joulukuussa 2009 Cranfordin naiset sai kaksi jaksoa lisää. Tapahtumat sijoittuvat vuosi alkuperäisten jaksojen jälkeen. Rautatietyöt jatkuvat sittenkin ja rata saadaan vedettyä jopa kaupungin keskustaan asti. Matty-neiti elää onnellisesti talossaan veljensä Peterin kanssa hoitaen vuokralaistensa Marthan ja Jemin pikkutyttö Tillyä. Tragedia on kuitenkin edessä. Myös Hanbury Hallissa vallitsee synkät ajat, kun kuoleva Lady Ludlow odottaa poikansa paluuta Italiasta. Entinen kerjäläispoika Harry on nyt rikastunut herra Carterin testamentin turvin ja käy hienostokoulua hatuntekijä neiti Galindon tukemana.


title: Cranfordin naiset

text: Kaupunki saa uusia asukkaita varakkaiden Buxtonien saapuessa Cranfordiin ja Matty-neiti tutustuttaa perheen eristyneeseen Bellin perheeseen. Buxtonien poika William ja Bellien tytär Peggy rakastuvat, mutta suhde ei miellytä isä Buxtonia. Kolmiodraamoja on luvassa lisää, kun jalosukuisen rouva Jamiesonin käly, Lady Glenmire, muuttaa sukulaisensa luo ja menee sitten naimisiin köyhän, mutta sympaattisen kapteeni Brownin kanssa. Rouva Jamieson raivostuu epäsäätyisestä avioliitosta ja panee koko kaupungin seurapiirit uuteen järjestykseen. Tarvitaan Peterin diplomaattisia taitoja ja italialaistaikuri Signor Brunonia, jotta rauhaa palaa takaisin Cranfordiin. Sarja oli 11 Baftan televisiopalkinnon ehdokkaana ja sai niistä kolme. Eileen Atkins sai sivuosa-Emmyn 2008. Lisäksi sarja oli ehdokkaana monessa sarjassa Golden Globe 2009-gaalassa.


title: Belgia yleisurheilun Euroopan-mestaruuskilpailuissa

text: Belgia on osallistunut yleisurheilun ulkoratojen täyden ohjelman Euroopan-mestaruuskilpailuihin toisista, vuoden 1938 kisoista alkaen. Se on vuosien 2006, 2010, 2012, 2016 ja 2018 kisoja lukuun ottamatta menestynyt melko vaatimattomasti mutta täysin ilman mitaleja se on jäänyt vain neljissä kisoissa. Kaikkiaan se on saavuttanut 12 kultamitalia. Koko EM-kisahistorian mitalitilastossa se on 19. sijalla. EM-kilpailujen isäntämaana se toimi vuonna 1950, jolloin kisakaupunkina oli Bryssel.


text: Henkilökohtaisten saavutusten perusteella Belgian EM-kisahistorian menestynein urheilija on pikajuoksija Kim Gevaert, joka vuosina 2002–2006 saavutti kaksi kulta- ja kaksi hopeamitalia. Muut henkilökohtaiseen mestaruuteen yltäneet belgialaisurheilijat ovat estejuoksija ja maratoonari Gaston Roelants, maratoonari Karel Lismont, korkeushyppääjä Tia Hellebaut, kymmenottelija Thomas Van der Plaetsen, 400 metrin juoksija Kevin Borlée, maratoonari Koen Naert sekä seitsenottelija Nafissatou Thiam. Maan ensimmäinen EM-mitalisti oli vuonna 1938 hopeaa 1 500 metrin juoksussa saavuttanut Joseph Mostert.


text: Belgialaiset ovat saavuttaneet vähintään yhden kultamitalin seitsemissä eri EM-kisoissa. Belgradissa 1962 kultaa voitti 3 000 metrin estejuoksussa Gaston Roelants, jonka lisäksi samoissa kisoissa hopeaa sai maratoonari Aurèle Vandendriessche. Nämä olivat ensimmäiset EM-kisat, joissa kaksi belgialaista ylti mitaleille. Samat miehet olivat mitaleilla myös neljä vuotta myöhemmin Budapestissa. Helsingissä 1971 kultaa voitti maratoonari Karel Lismont, joka oli kisojen ainoa belgialaismitalisti. Seuraavissa Helsingin järjestämissä kisoissa 1994 Belgia saavutti ensimmäisen kerran kolme mitalia, kun Vincent Rousseau saavutti 10 000 metrin juoksussa hopeaa sekä Patrick Stevens 200 metrin juoksussa ja Willem van Dijck 3 000 metrin estejuoksussa pronssia. Münchenissä 2002 pikajuoksija Kim Gevaert toi maalleen kaksi hopeamitalia. Belgian EM-kisahistorian suurin päivä oli 11. elokuuta 2006, jolloin Gevaert 200 metrin juoksussa ja Tia Hellebaut korkeushypyssä voittivat kultamitalit muutaman minuutin sisällä. Aiemmin samoissa kisoissa Gevaert oli jo voittanut 100 metrin juoksun. Vuoden 2006 kisojen mitalitilastossa Belgia sijoittui seitsemänneksi eli paremmin kuin koskaan aiemmin. Barcelonassa 2010 menestynein belgialainen oli Kevin Borlée, joka voitti kultaa 400 metrillä ja saavutti pronssia 4 × 400 metrillä. Viestin mitalijoukkueeseen kuului myös Kevin Borléen kaksoisveli Jonathan Borlée. Helsingissä 2012 Belgia voitti kultaa 4 × 400 metrin viestijuoksussa joukkueella, johon Borléen kaksosten lisäksi kuuluivat Antoine Gillet ja Jente Bouckaert. Zürichissä 2014 maan ainoan mitalin toi pronssille seitsenottelussa yltänyt Nafissatou Thiam. Amsterdamissa 2016 kultaa voittivat kymmenottelija Thomas Van der Plaetsen ja 4 × 400 metrin viestijoukkue, jossa juoksivat Borléen veljesten (Dylan, Jonathan ja Kevin) lisäksi Julien Watrin. Lisäksi kiekonheittäjä Philip Milanov saavutti hopeaa. Berliinissä 2018 kultaa voittivat maratoonari Koen Naert, seitsenottelija Nafissatou Thiam ja 4 × 400 metrin viestijoukkue, jossa juoksivat Borléen veljesten lisäksi Jonathan Sacoor ja lisäksi alkuerissä Julien Watrin ja Robin Vanderbemden. Lisäksi Bashir Abdi saavutti hopeaa 10 000 metrin juoksussa ja Kevin Borlée hopeaa ja Jonathan Borlée pronssia 400 metrin juoksussa.


title: Suku ja laji

text: Suku (, mon. "genera") ja laji ("species", mon. "species") ovat Aristoteleelta peräisin olevia ontologisia luokitteluja. Ne olivat keskeisellä sijalla skolastisessa logiikassa, ja ne ovat vaikuttaneet myöhempään tieteelliseen luokitteluun.


title: Suku ja laji

text: Aristoteleen luokittelujärjestelmässä yksilö tai laji määritellään antamalla sen suku sekä sille välttämättä kuuluva erottava tekijä, joka erottaa sen kaikista muista samaan sukuun kuuluvista lajeista. Lisäksi lajilla voi olla ominaispiirteitä, jotka ovat tyypillisiä vain sille, mutta jotka eivät ole välttämättömiä, joten ne eivät kuitenkaan toimi erottavana tekijänä.


title: Suku ja laji

text: Aristoteleen viisi predikaabelia, eli viisi suhdetta, joissa predikaatti voi olla subjektiinsa, olivat näin:Aristoteleen mukaan suku ”sanotaan” lajista (eli predikoidaan lajille: laji kuuluu johonkin sukuun), ja sekä suku että laji ”sanotaan” yksilöstä (yksilöt kuuluvat johonkin lajiin ja sukuun).


title: Suku ja laji

text: Skolastinen ajattelu omaksui Aristoteleen käyttämän järjestelmän, mutta korvasi määritelmän lajilla. Tämä oli peräisin Boethiuksen tekemästä "Isagogen" käännöksestä.


title: Suku ja laji

text: Skolastisessa logiikassa luokitteluun liittyivät näin seuraavat viisi käsitettä ("quinque voces", ”viisi sanaa”):Nykyaikaisen tieteellisen luokittelun terminologia on osittain peräisin Aristoteleen luokittelusta. Tieteellisen luokittelun yleisimmin käytettyjä taksonomisia tasoja ovat kunta, pääjakso, luokka, lahko, heimo, suku ja laji.


title: Live 1969

text: Live 1969 on Simon & Garfunkelin livekokoelma 1960-luvun lopulla järjestetystä konserttikiertueesta. Se oli duon viimeinen esiintyminen ennen viimeistä albumia Bridge Over Troubled Water.


title: Amy Brenneman

text: Amy Frederica Brenneman (s. 22. kesäkuuta 1964 New London, Connecticut, Yhdysvallat) on yhdysvaltalainen näyttelijä. Parhaiten hänet tunnetaan rooleista televisiosarjoissa "Amyn lailla", "NYPD Blue" ja "Rakkauden anatomia".


title: Amy Brenneman

text: Vuonna 1999 Brenneman loi sarjan "Amyn lailla", jossa hän myös näytteli pääroolissa. Sarja perustui hänen äitinsä elämään. "Amyn lailla" -sarjaa tehtiin 138 jaksoa ja 6 tuotantokautta. Yhdysvalloissa sitä näytettiin CBS:llä vuodesta 1999 vuoteen 2005. Suomessa sarjaa esitettiin Nelosella.


title: Amy Brenneman

text: Brenneman on ollut mukana lääkärisarja "Rakkauden anatomiassa" vuodesta 2007. Hän esittää sarjassa psykiatri Violet Turneria. Brenneman on myös näytellyt rikossarjassa "NYPD Blue" ja vieraillut mm. "Frasier"-sarjassa.


title: Amy Brenneman

text: Vuonna 1995 Brenneman meni naimisiin ohjaaja Brad Silberlingin kanssa. Heillä on kaksi lasta, Charlotte Tucker (s. 20. maaliskuuta 2001) ja Bodhi Russell (s. 5. kesäkuuta 2005).


title: Species

text: Laji () voi tarkoittaa seuraavia:


title: Derek Shepherd

text: Tri. Derek Christopher Shepherd on fiktiivinen hahmo televisiosarjassa "Greyn anatomia". Sarjassa häntä esittää Patrick Dempsey, joka oli ehdolla Golden Globe -palkinnon saajaksi vuonna 2006 ja 2007 roolisuorituksestaan.


title: Derek Shepherd

text: Ennen kuin Patrick Dempsey otti vastaan Derek Shepherdin roolin hän koe-esiintyi Gregory Housen rooliin televisiosarjaan "House". Näyttelijällä todettiin lukihäiriö 12 vuoden iässä, mikä saattoi olla syynä siihen, ettei hän saanut monia koe-esiintymistään rooleista. Koe-esiinnyttyään Derekin rooliin Dempsey oli huolissaan siitä, ettei saisi roolia. "Greyn anatomian" tuottajan ja pääkäsikirjoittajan Shonda Rhimesin ensireaktio oli: "Ensimmäisen kerran kun tapasin hänet oli täysin varma, että hän sopii rooliin. Lukiessaan Derek Shepherdin vuorosanoja, Patrickilla oli taianomaista charmia, johon lankesin. Ja hänellä on valtavan hyvät kemiat Ellen Pompeon kanssa." Myös näyttelijä Rob Lowe koe-esiintyi Derekin rooliin.


title: Derek Shepherd

text: Rhimes kuvailee Derekiä tyypilliseksi "prinssi rohkeaksi". Derekistä piti alun perin tulla lääkäri, joka ei välitä mistään, joka elää omassa maailmassaan ja jolla on suuri seksihalu. Mies joka on charmikas, komea ja ulkopuolisesti sellainen kundi, josta jokainen tyttö uneksii. Mies joka tekee usein vääriä päätöksiä ja joka tunnetaan usein täytenä urpona tai hirveänä sydäntensärkijänä. Rhimes suunnitteli tällaista hahmoa jo alusta lähtien, koska se olisi tyypillinen kundi, johon tytöt rakastuvat ja hahmo, jonka tarinaa on helppo muuttaa. Tällaisen roolin, joka tunnettiin myöhemmin nimellä Mark Sloan, sai kuitenkin lopulta Eric Dane.


title: Derek Shepherd

text: Derekin äiti Carolyn on eläkkeellä oleva sairaanhoitaja. Derekin isä kuoli väkivaltaisesti Derekin ollessa nuori. Derek ja hänen sisarensa Amelia joutuivat todistamaan isänsä kuolemaa. Derekillä on neljä sisarta, jotka kaikki työskentelevät lääkäreinä. Perheen lähipiiriin on kuulunut pitkään myös Derekin paras ystävä Mark Sloan.


title: Derek Shepherd

text: Derek valmistui Bowdoin Collegesta ja jatkoi sieltä Columbian yliopistoon New Yorkiin käydäkseen siellä lääketieteellisen. Hän erikoistui neurokirurgiaan. Derek tapasi lääketieteellisessä Addison Montgomeryn ja meni tämän kanssa naimisiin. Valmistuttuaan molemmat alkoivat työskennellä yksityisklinikoilla New Yorkissa. Parin avioliitto ajautui vähitellen vaikeuksiin mm. työkiireiden takia, ja Derek sai Addisonin kiinni pettämästä häntä Markin kanssa. Tämän jälkeen hän sanoi välit poikki molempiin ja muutti Seattleen.


title: Derek Shepherd

text: Derek saapuu Seattle Gracen sairaalaan uutena neurokirurgina, joka ansaitsee 2 miljoonaa dollaria vuodessa. Seattle Gracen kirurgian osaston päällikkö Richard Webber on houkutellut Derekiä ottamaan vastaan työn lupaamalla suositella häntä seuraajakseen. Seattleen saavuttuaan Derek saa kuitenkin tietää, että Webber on luvannut saman myös sydänkirurgi Preston Burkelle. Derek ja Burke alkavat kilpailla asemasta, mutta ystävystyvät myöhemmin.


title: Derek Shepherd

text: Saapumisensa jälkeen Derek tapaa baarissa Meredith Greyn ja viettää yhden yön tämän kanssa. Hän huomaa seuraavana päivänä, että Meredith on uusi harjoittelija sairaalassa, jossa Derek aloitti hiljattain työt. Meredith ja Derek alkavat tapailla, vaikka Meredith onkin aluksi epävarma asiasta. Derekin persoonallisuus ja komea ulkonäkö ansaitsevat hänelle lempinimen "McDreamy" Meredithin ja tämän ystävien kesken. Parin suhde kehittyy parempaan suuntaan kunnes Derekin vaimo Addison saapuu Seattleen ilmoittamatta.


title: Derek Shepherd

text:
Meredith ei tiennyt Derekin olevan naimisissa, ja parin suhde vaikeutuu. Addison tekee selväksi haluavansa yrittää Derekin kanssa uudelleen. Vaikka Derek kamppaileekin päätöksensä kanssa, hän eroaa Meredithistä ja palaa Addisonin luo. Heidän välinsä paranevat, mutta yritys korjata avioliittoa epäonnistuu, koska Derek tunnustaa rakastuneensa Meredithiin. Meredith alkaa seurustella eläinlääkäri Finn Dandrigen kanssa, mikä ärsyttää Derekiä.
Derek ja Meredith harrastavat seksiä sairaalan tanssiaisissa, ja seuraavana päivänä Derek tunnustaa rakkautensa Meredithille. Derek tuntee silti syyllisyyttä satutettuaan Addisonia. Hän aikoo pyytää tältä anteeksi, mutta vihastuu löytäessään entisen parhaan ystävänsä Mark Sloanin "lohduttamasta" Addisonia. Pari päätyy avioeroon.


title: Derek Shepherd

text: Webber päättää vetäytyä eläkkeelle, ja ilmoittaa sairaalan johtokunnalle valitsevansa seuraajansa. Derek kilpailee työstä Addisonin, Markin ja Burken kanssa. Webber valitsee Derekin. Webber ja Derek päätyvät kuitenkin siihen, että Webber jatkaa työssään toistaiseksi.


title: Derek Shepherd

text: Derekin suhde Markiin säilyy jännittyneenä seuraavien kuukausien ajan Markin saatua siirron Seattle Gracen sairaalaan, mutta lopulta ystävykset sopivat riitansa. Myös Addisonin ja Derekin välit ovat aluksi hankalat, ja Addisonin on vaikea toipua erosta. Addison lähtee Seattlesta työskentelemään yksityisklinikalla Los Angelesissa. Myöhemmin Derekin ja Addisonin välit paranevat huomattavasti.


title: Derek Shepherd

text: Meredith tapailee sekä Derekiä että Finn Dandridgea hetken aikaa, mutta valitsee lopulta Derekin. Lautalla sattuneen onnettomuuden jälkeen Derek pelastaa Meredithin hengen. Meredith masentuu tapahtuneen jälkeen, mikä aiheuttaa parin välille erimielisyyksiä.


title: Derek Shepherd

text: Meredith ja Derek päättävät erota, mutta harrastavat silti jatkuvaa "ero-seksiä". Meredith on mustasukkainen Derekistä tämän tapaillessa toista naista ja pari palaakin yhteen, mutta eroavat pian sen jälkeen Meredithin sitoutumiskammon takia.


title: Derek Shepherd

text: Derek alkaa tapailla Rosea, joka on sairaanhoitaja. Muutamia viikkoja myöhemmin Derek ja Meredith alkavat työskennellä yhdessä sairaalassa, ja tajuavat rakastavansa yhä toisiaan. Meredith alkaa päästä yli sitoutumiskammostaan selvitettyään menneisyydensä traumoja terapiassa. Kun Derekin ja Meredithin yhteinen potilaansa selviää, pari palaa takaisin yhteen, ja Derek päättää jättää Rosen.


title: Derek Shepherd

text: Rose vihastuu erosta, koska Derek oli sanonut päässeensä yli Meredithistä, ja valehtelee jopa olevansa raskaana. Lopulta hän kuitenkin päättää siirtyä sairaalassa toiselle osastolle. Meredith ja Derek alkavat puhua mahdollisesta yhteen muuttamisesta. Meredith suostuu, mutta suuttuu Derekille tämän halutessa häätää Meredithin kämppäkaverit muualle. Lopulta Derek suostuu muuttamaan Meredithin sekä tämän ystävien luokse. Derekin äiti saapuu Seattleen ja tapaa Meredithin ensimmäistä kertaa. Hän hyväksyy Meredithin ja kertoo Derekin näkevän kaiken musta-valkoisena ja, että hän tarvitsee Meredithin elämäänsä. Ennen lähtöään hän antaa kihlasormuksensa Derekille, jotta hän voisi antaa sen Meredithille.


title: Derek Shepherd

text: Derek masentuu, kun hän tekee virheen ja menettää yhden potilaistaan vaarallisessa leikkauksessa. Potilaan mies nostaa esille syytteen. Derekin masennus pahenee entisestään kuultuaan lakimieheltään että hän on menettänyt enemmän potilaita kuin parantanut. Derek lähtee asumaan asuntovaunulleen aikoen olla palaamatta enää töihin. Myöhemmin Meredithin paljastettua Derekille tietävänsä sormuksesta Derek huutaa hänelle; "Mene kotiin" ja viskaa sormuksen metsään. Derek kuitenkin palaa töihin, kun Izzieltä löydetään ihosyöpä, joka on levinnyt aivoihin ja maksaan, ja Meredith pakottaa Derekin operoimaan hänet.


title: Derek Shepherd

text: Derek valmistautuu Izzien leikkaukseen, ja onnistuukin siinä erinomaisesti. Kun Richard haluaa tietää mikseivät Derek ja Meredith ole juhlimassa leikkauksen onnistumista, Derek kertoo Meredithin vastanneen Derekin kosintaan kahdesti kieltävästi, johon Richard vastaa "Meredith uskoo sinuun". Illalla Richard pidättelee Meredithiä hissien luona. Tietyn hissin ovien auetessa Meredith saa tietää miksi: Hissin sisällä on Derek, joka on koristellut hissin seinät röntgenkuvilla parin yhteisistä potilaista. Viimeisenä hän näyttää Izzien kuvat Izzien aivoista. Derek kertoo haluavansa viettää loppuelämänsä Meredithin kanssa. Pari menee kihloihin.


title: Derek Shepherd

text: Viidennen tuotantokauden päätösjaksossa Derek ja Meredith suunnittelevat menevänsä naimisiin kaupungintalolla. Meredith haluaa lähteä sinne jo samana päivänä, mutta Derek kieltäytyy lähtemästä Izzien huonontuneen tilan takia. Meredith ja Derek päätyvät sen sijaan kirjoittamaan vihkivalansa ylös paperille sairaalassa. Samana päivänä George loukkaantuu vakavasti auto-onnettomuudessa, ja Izzien tila romahtaa.


title: Derek Shepherd

text: Lääkärit saavat elvytettyä Izzien, mutta George kuolee saamiinsa vammoihin. Georgen menetys on vaikea kaikille hänen läheisilleen. Derek yrittää tukea surussa Meredithiä, joka kuitenkin yrittää vältellä surua.


title: Derek Shepherd

text: Samoihin aikoihin johtaja Webber ilmoittaa Seattle Gracen sairaalan yhdistyvän rahavaikeuksien takia Mercy Westin sairaalaan. Muutoksen seurauksena useat työntekijät saavat potkut ja raha on tiukalla. Derekille tarjotaan Webberin työtä, mutta hän yrittää pysyä Webberin puolella eikä ota työtä vastaan. Derek ja Webber ajautuvat kuitenkin riitoihin, kun Webber ei kerro Derekille suunnitelmistaan, ja Derek arvostelee Webberin toimintaa muutoksen aikana. Webber ilmoittaa Derekille irtisanovansa tämän, mutta ei kuitenkaan toteuta aikomustaan. Myöhemmin hän pyytää Derekiltä anteeksi sanojaan.


title: Derek Shepherd

text: Meredith kertoo Derekille luottamuksella, että alkoholismista kärsivä Webber on alkanut uudelleen juomaan. Derek kertoo asian sairaalan johtokunnalle, joka irtisanoo Webberin. Meredith syyttää Derekiä siitä, että Derek on kertonut vain saadakseen Webberin työn. Derek myöntää halunneensa paikan, mutta sanoo toimineensa myös sairaalan parhaaksi. Derek nimitetään virkaa tekeväksi kirurgian ylilääkäriksi. Webber palaa vieroituksen jälkeen töihin Derekin alaisena, ja uusi kuvio aiheuttaa ongelmia miesten välille.


title: Derek Shepherd

text: Derek on tyytyväinen saatuaan viimeinen ylilääkärin viran, mutta alkaa kuitenkin nähdä siinä myös huonoja puolia. Työ sisältää paljon paperitöitä ja virallisissa tilaisuuksissa käymistä eikä aikaa varsinaiselle kirurgin työlle ole yhtä paljon kuin aiemmin. Derekin asema hiertää välillä myös hänen ja Meredithin välejä, koska Derek joutuu miettimään tarkasti, mitä asioita hän voi kertoa Meredithille. Derek ja Meredith pysyvät kuitenkin yhdessä ja alkavat suunnitella talon rakentamista ja lasten hankkimista.


title: Derek Shepherd

text: Sarjan päätösjaksossa Meredith saa tietää olevansa raskaana, mutta ei kerro Derekille. Samana päivänä sairaalaan saapuu Gary Clark, jonka vaimo on kuollut sairaalassa leikkauksen jälkeen. Clark syyttää Derekiä vaimonsa kuolemasta ja haluaa tappaa tämän. Derek yrittää ylipuhua Clarkia, mutta tämä ampuu Derekiä ja useita muita ihmisiä. Sairaalaan julistetaan hätätila, jonka aikana kukaan ei saa poistua sen hetkiseltä olinpaikaltaan. Cristina tekee Derekille hätäleikkauksen, koska kokeneempia lääkäreitä ei saada paikalle sairaalassa vallitsevan hätätilan takia. Derek pelastuu, mutta Meredith saa keskenmenon ampumavälikohtauksen aiheuttaman järkytyksen takia.


title: Derek Shepherd

text: Derek palaa töihin ampumavälikohtauksesta toivuttuaan. Hän päättää luopua kirurgian ylilääkärin virasta ja palaa vanhaan työhönsä. Webber saa takaisin kirurgian ylilääkärin viran. Monet lääkärit ovat järkyttyneitä ja traumatisoituneita ampumavälikohtauksen takia. Cristina kärsii traumaoireista ja päättää jättää työnsä. Derek yrittää auttaa Cristinaa Meredithin vastustuksesta huolimatta ja vie tämän kalastusretkelle. Retki auttaa Cristinaa toipumaan ja tämä palaa töihin.


title: Derek Shepherd

text: Meredith kertoo Derekille saaneensa keskenmenon. Pari yrittää saada lasta, muttei onnistu. Meredith kokeilee hedelmöityshoitoja, mutta joutuu lopettamaan ne sivuvaikutusten takia. Derek ehdottaa, että pari adoptoi sairaalassa olevan orvon afrikkalaisen vauvan. Sosiaalivirkailija haastattelee heitä adoption takia. Pari menee maistraatissa naimisiin. Meredith ja Derek aloittavat uuden talon rakennustyöt.


title: Derek Shepherd

text: Derek aloittaa sairaalassa uuden Alzheimer-lääkkeen kliinisen kokeen, koska Meredithillä on alttius sairastusyntynyt.ith haluaa työskennellä kokeen parissa. Webber haluaa, että Derek ottaa kokeeseen mukaan hänen vaimonsa Adelen. Derek kieltäytyy, koska Adelen tila ei ole tarpeeksi paha. Adelen tilan huononnuttua Derek muuttaa mielensä ja ottaa Adelen kokeeseen. Meredith saa tietää Adelen saaneen kokeessa plaseboa eikä oikeaa lääkettä ja vaihtaa lääkkeet vaarantaen koko kokeen. Alex paljastaa Meredithin tekemiset ja Derek raivostuu.


title: Derek Shepherd

text: Sosiaalivirkailija myöntää Meredithille Zola-vauvan tilapäisen huoltajuuden. Meredith yrittää soittaa Derekille, mutta tämä on lähtenyt yöksi ulos eikä vastaa. Meredith menee vauvan kanssa yksin kotiin. Derek jää makaamaan ulos uuden talon perustuksille.


title: Derek Shepherd

text: Meredith ja Derek elävät jonkin aikaa erillään joka vaikeuttaa heidän tilapäishuoltajuuttaan Zolasta. Sosiaalityöntekijä vie Zolan kuultuaan Derekin ja Meredithin asuvan erillään. Derek syyttää Meredithiä ja kutsuu häntä huonoksi äidiksi. Hän kertoo Meredithille, että hänen tulisi olla pahoillaan, ei vain sanoa niin. Zolan tullessa sairaalaan kohtauksen takia, Meredith purskahtaa itkuun ja Derek lohduttaa häntä.


title: Derek Shepherd

text: Parin korjatessaan suhteensa he saavat Zolan takaisin ja alkavat seuraamaan tytön kehitystä. Derek saa hänen ja Meredithin talon valmiiksi. Meredithin ystävineen on aika valita erikoisalansa, Neurokirurgia, Plastiikkakirurgia, lapset ja monet muut erikoisalat sekoittavat ystävysten päät, mutta jokainen päättää lopulta oman alansa. Heidän mennessään loppukokeisiin Meredith sairastuu Zolan vatsatautiin. Hän ei ole ainut jonka testi meni huonosti. Kauden päätösjaksossa lääkärien, Meredithin, Derekin, Arizonan, Lexien, Markin ja Cristinan lentokone putoaa ja he viettävät metsässä neljä päivää selviytyen. Lexie kuolee ja Mark on huonossa jamassa.


title: Derek Shepherd

text: Kausi alkaa lentoturman selvittelyllä. Lexie ja Mark ovat kuolleita, Arizonalta amputoidaan toinen jalka, Derekin käsi menettää kykynsä operoida ja Cristina traumatisoituu. Sairaala korvaa lääkäreille rutkaasti rahaa, jonka johdosta sairaala aiotaan myydä. Lääkärit päättävät yhteistuumin ostaa sairaalan. He nimeävät sen uudelleen Grey Sloan Memorial Hospital-sairaalaksi. Meredith kertoo Derekille olevansa raskaana. Hänen synnytyksensä käynnistyy keskellä kaaoottista myrskyä ja on vähällä kuolla keisarileikkauksen jälkeen. Bailey Shepherd Grey on syntynyt.


title: Jean-Paul Villain

text: Jean-Paul Villain (s. 1. marraskuuta 1946 Dieppe, Seine-Maritime, Ranska) on entinen ranskalainen yleisurheilija, jonka päälaji oli 3 000 metrin estejuoksu.


title: Jean-Paul Villain

text: Villain sijoittui Méxicon 1968 olympialaisissa 3 000 metrin estejuoksussa yhdeksänneksi ajalla 9.16,2. Ateenan EM-kilpailuissa 1969 hän sijoittui viidenneksi ajalla 8.33,4. Helsingin EM-kilpailuissa 1971 hän saavutti uransa ainoan arvokisamitalin voittaessaan kultaa ajalla 8.25,2. Münchenin 1972 olympialaisissa hän sijoittui 11:nneksi ajalla 8.46,8. Rooman EM-kilpailuissa 1974 hän karsiutui alkuerissä ja samoin kävi Montréalin 1976 olympialaisissa.


title: Jean-Paul Villain

text: Villain voitti 3 000 metrin estejuoksussa Ranskan mestaruuden vuosina 1969, 1970, 1971 ja 1976. Hän paransi Ranskan ennätystä kolmasti vuonna 1971: ennätysajat olivat 8.28,2, 8.27,0 sekä EM-kilpailujen voittoaika 8.25,2. Hän on pituudeltaan 170-senttinen ja painoi aktiivivuosinaan 52 kiloa.


title: Guy Texereau

text: Guy Texereau (14. toukokuuta 1935 Melle, Deux-Sèvres, Ranska – 11. huhtikuuta 2001) oli ranskalainen yleisurheilija, jonka päälaji oli 3 000 metrin estejuoksu.


title: Guy Texereau

text: Texereau osallistui arvokilpailuihin ensimmäisen kerran Rooman 1960 olympialaisissa. Tuolloin hän karsiutui 3 000 metrin estejuoksun alkuerissä. Belgradin EM-kilpailuissa 1962 hän sijoittui seitsemänneksi ajalla 8.51,4. Tokion 1964 olympialaisissa hän sijoittui kuudenneksi ajalla 8.38,6. Budapestin EM-kilpailuissa 1966 hän oli neljäs ajalla 8.30,0. Hän hävisi hopeamitalisti Anatoli Kurjanille ja pronssimitalisti Gaston Roelantsille kahden sekunnin erolla. Méxicon 1968 olympialaisissa hän keskeytti sekä estejuoksun alkuerissä että maratonilla.


title: Guy Texereau

text: Maastojuoksun MM-kilpailujen edeltäjänä toimineeseen kansainväliseen maastojuoksumestaruuskilpailuun Texereau osallistui seitsemän kertaa. Hänen paras saavutuksensa oli neljäs sija vuodelta 1968. Vuonna 1959 hän keskeytti. Tämän jälkeen hän sijoittui 16:nneksi vuonna 1964, kymmenenneksi vuonna 1966, seitsemänneksi vuonna 1967, 84:nneksi vuonna 1970 sekä 83:nneksi vuonna 1971. Joukkuekilpailussa Ranska sijoittui Texereaun ollessa mukana parhaimmillaan toiseksi.


title: Guy Texereau

text: Texereau voitti Ranskan mestaruuden 3 000 metrin estejuoksussa vuosina 1960 ja 1962–1968, 5 000 metrillä vuonna 1965 sekä 10 000 metrillä vuonna 1963. Hän paransi 3 000 metrin estejuoksun Ranskan ennätystä kahdeksan kertaa aloittaen vuonna 1962 ennätysajalla 8.53,2 ja päätyen vuoden 1966 EM-kilpailujen aikaansa 8.30,0. Hän oli pituudeltaan 164-senttinen ja painoi aktiivivuosinaan 53 kiloa.


title: Odile Lesage

text: Odile Lesage (s. 28. kesäkuuta 1969 Pariisi, Ranska) on entinen ranskalainen yleisurheilija, jonka päälaji oli seitsenottelu.


title: Odile Lesage

text: Lesage sijoittui Tokion MM-kilpailuissa 1991 seitsenottelussa 17:nneksi 6 002 pisteellä. Barcelonan 1992 olympialaisissa hän sijoittui 15:nneksi pistein 6 141. Helsingin EM-kilpailuissa 1994 hän keräsi 5 703 pistettä ja sijoittui 18:nneksi.


title: Odile Lesage

text: Lesage teki vuonna 1989 viisiottelussa sisäratojen maailmanennätyksen 4 130 pistettä. Seuraavana vuonna hän paransi ennätystä tulokseen 4 215 pistettä ja vielä vuotta myöhemmin tulokseen 4 276 pistettä. Viimeisessä ennätyssarjassa hänen tuloksensa osalajeissa olivat 8,67 s 60 metrin aitajuoksussa, 178 cm korkeushypyssä, 13,56 m kuulantyönnössä, 586 cm pituushypyssä sekä 2.23,91 800 metrin juoksussa.


title: Odile Lesage

text: Lesage voitti ulkoratojen Ranskan mestaruuden seitsenottelussa vuosina 1989 ja 1991 sekä korkeushypyssä vuonna 1990. Sisäratojen Ranskan mestaruuden hän voitti seitsenottelussa vuosina 1989–1991 ja 1994.


title: Italian–Etiopian sota (1895–1896)

text: Italian–Etiopian sota (1895–1896) oli Italian ja Etiopian (eli Abessinian) välinen sota, joka päättyi Italian tappioon. Etiopiasta tuli sodan seurauksena Liberian ohella ainut afrikkalainen valtio, jonka onnistui välttyä valloitukselta kolonialismin aikana.


title: Italian–Etiopian sota (1895–1896)

text: Menelik II nousi Etiopian keisariksi Italian tuella vuonna 1889. Italia ja Etiopia solmivat Wuchalen sopimuksen, jolla Italialaiset antoivat Eritrean Etiopialle sillä ehdolla, että Etiopiasta tulisi heidän protektoraattinsa. Osapuolille tuli kuitenkin allekirjoittamisen jälkeen erimielisyyksiä sen tarkoituksesta, sillä italiankielisessä versiossa ei lukenut samoja asioita kuin siinä oli sanottu amharaksi. Italia päätti ratkaista ongelman invaasiolla luottaen Etiopian sisäiseen hajanaisuuteen.


title: Italian–Etiopian sota (1895–1896)

text: Italialaiset aloittivat yhteenotot miehittämällä pienen alueen rajalta joulukuussa 1894. Tämän liikkeen tarkoituksena oli saada tigaryt ja amharat Italian puolelle. Näin ei kuitenkaan käynyt vaan päinvastoin heidän keskuudessaan nousi italialaisvihamielinen patrioottinen mieliala. Menelik oli käyttänyt paljon aikaa modernien aseiden saamiseksi Englannista ja Ranskasta. Menelik saikin aseita, sillä Etiopia oli auttanut englantilaisia mahdisteja vastaan Sudanissa.


title: Italian–Etiopian sota (1895–1896)

text: Ensimmäinen taistelu tammikuussa 1895 Coatitissa päättyi italialaisten voittoon mutta seuraavan yhteenoton, Amba Alagin taistelun voittivat etiopialaiset 7.12.1895. Maaliskuun 1. päivänä italialaiset hyökkäsivät Adwan kaupungin liepeillä ja siellä käytiin Adowan taistelu. Hyökkäykseen osallistui puolet kaikista Italian Itä-Afrikan joukoista eli noin 17 700 sotilasta. Etiopialaisten paljon suuremmat joukot (100 000 sotilasta) kuitenkin voittivat italialaiset ja 9 500–12 000 sotilasta kuoli. Etiopialaiset menettivät noin 3 000 sotilasta.


title: Italian–Etiopian sota (1895–1896)

text: Menelik solmi Italian kanssa Addis Abeban rauhansopimuksen, jossa Italia tunnusti Etiopian itsenäisyyden ja Eritrean ja Etiopian rajat määriteltiin tarkasti. Iso-Britannia ja Ranska tunnustivat myös Etiopian riippumattomuuden. Italialaisten tappiot Adowan taistelussa olivat prosentuaalisesti pahemmat kuin missään muussa 1800-luvulla käydyssä taistelussa, jossa oli eurooppalainen valtio mukana.


title: Monique Bantégny

text: Monique Bantégny (o.s. Parenty, s. 11. helmikuuta 1940 Arras, Pas-de-Calais, Ranska) on entinen ranskalainen yleisurheilija, jonka päälaji oli viisiottelu.


title: Monique Bantégny

text: Bantégny sijoittui Budapestin EM-kilpailuissa 1966 viisiottelussa 20:nneksi 4 143 pisteellä. Méxicon 1968 olympialaisissa hän sijoittui 15:nneksi ennätyspisteillään 4 697. Helsingin EM-kilpailuissa 1971 hän keräsi 3 575 pistettä ja sijoittui 20:nneksi.


title: Monique Bantégny

text: Bantégny voitti Ranskan mestaruuden korkeushypyssä vuosina 1958 ja 1962. Hän oli pituudeltaan 171-senttinen ja painoi aktiivivuosinaan 65 kiloa.


title: Michèle Bonnaire

text: Michèle Bonnaire (s. 15. huhtikuuta 1946) on entinen ranskalainen yleisurheilija, jonka päälaji oli viisiottelu.


title: Michèle Bonnaire

text: Bonnaire sijoittui Budapestin EM-kilpailuissa 1966 viisiottelussa 16:nneksi 4 280 pisteellä. Hänen tuloksensa ottelun osalajeissa olivat 11,6 s 80 metrin aitajuoksussa, 11,54 m kuulantyönnössä, 153 cm korkeushypyssä, 525 cm pituushypyssä sekä 26,2 s 200 metrin juoksussa.


title: The 13th Floor

text: The 13th Floor on Sirenian neljäs studioalbumi, joka julkaistiin 23. tammikuuta 2009. Albumi on yhtyeen ensimmäinen espanjalaislaulaja Ailynin kanssa. Albumilla vierailevat Jan Kenneth Barkved (joka vieraili myös albumilla At Sixes and Sevens), ja ranskalainen viulisti Stephanie Valentin. Albumi jatkaa samaa linjaa Nine Destinies and a Downfallin kanssa, mutta huomattavissa on myös elementtejä kahdelta ensimmäiseltä albumilta, kuten viulut ja enemmän kuoroa.


title: Intian–Pakistanin sota

text: Intian–Pakistanin sota voi viitata johonkin seuraavista:


title: Viulun valmistus

text: Viulun valmistus on ollut ja on edelleen pääasiassa käsityötä. Viulun rakentamisen taito on lähtöisin Italiasta 1500-luvulta. Maineikkaimpia viulunrakentajia on Antonio Stradivari, jonka aikalainen Suomessa oli Johan Petter Roos (k. 1735). Viulunrakennustaito tuli Suomeen 1700-luvulla Tukholmasta. Vanhin säilynyt Suomessa tehty viulu on Johan Lindströmin vuonna 1796 rakentama; sitä säilytetään Sibelius-museossa Turussa.


title: Viulun valmistus

text: Viulun kannen materiaalina käytetään kuusta, joka on tähän akustisesti parasta. Muuhun runkoon käytetään alppivaahteraa. Kolmas puumateriaali on eebenpuu. Se on hyvin kova puulaji, ja sitä käytetään otelaudassa, viritintapeissa, kieltenpitimessä, leukatuessa sekä ylä- ja alasatuloissa. Puuta kuivataan useita vuosia ensin ulkotiloissa, sitten viileissä sisätiloissa ja lopulta kuivissa, lämpimissä sisätiloissa.


title: Viulun valmistus

text: Kannen muotoiluun käytetään talttoja ja pieniä höyliä. Valmiin kannen paksuus on 4–5 mm. Ennen rakentajan korva kertoi, milloin viritys on kohdallaan. Nykyisin käytetään apuna viritysmittaria. Valmis viulu lakataan lakalla, jonka viulunrakentaja tekee itse. Lakka on joko öljylakkaa, spriilakkaa tai näiden sekoitusta. Vanhoissa viuluissa on käytetty öljylakkaa. Muita käytettäviä materiaaleja ovat muun muassa riisi ja lohikäärmeen veri. Tehdasviuluissa käytetään selluloidilakkaa, polyuretaanilakkaa tai nitrolakkaa. Vanhaa viulua ei lakata uudestaan, sillä se muuttaisi soinnin.


title: Viulun valmistus

text: Kielet valmistettiin aiemmin suolista. Suolikieliä ei kuitenkaan voi virittää yhtä korkealle kuin nykyisiä kieliä. Nykykielet valmistetaan halpoihin soittimiin teräksestä, kalliimpiin punotusta materiaalista, jossa voi olla suolta tai nailonia ja päällä alumiinia tai hopea-sekoitusta.


title: Viulun valmistus

text: Viulun rakentaminen kestää 350–400 tuntia.


title: Denise Guénard

text: Denise Guénard (o.s. Laborie, 13. tammikuuta 1934 Saint-Maurice, Val-de-Marne – 23. toukokuuta 2017) oli ranskalainen yleisurheilija, jonka menestyksekkäimmät lajit olivat 80 metrin aitajuoksu ja viisiottelu.


title: Denise Guénard

text: Denise Laborie kilpaili 18-vuotiaana Helsingin 1952 olympialaisissa ja karsiutui alkuerissä sekä 100 metrin juoksussa että 4 × 100 metrin viestijuoksussa. Bernin EM-kilpailuissa 1954 hän sijoittui 80 metrin aitajuoksussa neljänneksi ajalla 11,3 s. Hän osallistui myös 4 × 100 metrin viestijuoksuun, jossa Ranska karsiutui alkuerissä. Avioitumisensa jälkeen hän osallistui Rooman 1960 olympialaisissa 80 metrin aitajuoksuun ja karsiutui välierissä.


title: Denise Guénard

text: Belgradin EM-kilpailuissa 1962 Denise Guénardin päälaji oli viisiottelu, jossa hän saavutti hopeaa koottuaan ennätyspisteensä 4 735 pistettä. Hänen tuloksensa ottelun osalajeissa olivat 10,9 s 80 metrin aitajuoksussa, 11,65 m kuulantyönnössä, 157 cm korkeushypyssä, 580 cm pituushypyssä sekä 24,4 s 200 metrin juoksussa. Hän juoksi edelleen myös 4 × 100 metrin viestijuoksussa, jossa Ranska karsiutui alkuerissä. Tokion 1964 olympialaisissa hän sijoittui viisiottelussa 12:nneksi pistein 4 548 sekä 4 × 100 metrin viestijuoksussa kahdeksanneksi ajalla 46,1 s. Budapestin EM-kilpailuissa 1966 hän sijoittui viisiottelussa kahdeksanneksi tuloksella 4 483 pistettä. Osalajien tulokset olivat tällöin 11,2 s, 11,13 m, 156 cm, 564 cm ja 25,7 s.


title: Denise Guénard

text: Guénard voitti useita Ranskan mestaruuksia: viisiottelussa vuosina 1953–1954, 1961 ja 1963–1968, 80 metrin aitajuoksussa vuosina 1954–1955, 1960–1962 ja 1965, korkeushypyssä vuosina 1953 ja 1964, pituushypyssä vuosina 1965–1966 sekä kiekonheitossa vuonna 1959. Ranskan ennätyksiä hän paranteli viisiottelussa ja 4 × 100 metrin viestijuoksussa. Hän oli pituudeltaan 168-senttinen ja painoi aktiivivuosinaan 57 kiloa.


title: Wasting Love

text: Wasting Love on heavy metal -yhtye Iron Maidenin kappale vuoden 1992 albumilta "Fear of the Dark". Kappale on Iron Maidenin ensimmäinen ja ainoa power balladi ja se on yksi yhtyeen tunnetuimmista. Kappaleen on säveltänyt Bruce Dickinson ja Janick Gers.


title: Wasting Love

text: Single julkaistiin alun perin vain Alankomaihin. "Wasting Love" oli ensimmäinen Iron Maidenin single, jota ei julkaistu vinyylillä. B-puolella on kolme livenä levytettyä kappaletta, jotka äänitettiin Lontoon Wembleyn areenalla 17. joulukuuta 1990 No Prayer on Tour -kiertueella.


title: Wasting Love

text: Singlen kansi on kolmas, jossa ei esiinny yhtyeen maskottia Eddie the Headia. Kannessa kuvataan kappaleen musiikkivideota.


title: Wasting Love

text: Kappale ei saavuttanut Britanniassa listasijoitusta.


title: Marthe Djian

text: Marthe Djian (o.s. Lambert, s. 6. maaliskuuta 1936 Pariisi, Ranska) on entinen ranskalainen yleisurheilija, jonka päälajit olivat pituushyppy ja viisiottelu.


title: Marthe Djian

text: Marthe Lambert sijoittui Bernin EM-kilpailuissa 1954 viisiottelussa kahdeksanneksi ennätyspisteillään 4 203. Melbournen 1956 olympialaisissa hän sijoittui pituushypyssä viidenneksi tuloksella 588 cm ja karsiutui 80 metrin aitajuoksun välierissä. Avioiduttuaan hän kilpaili Marthe Djian -nimisenä Tukholman EM-kilpailuissa 1958 ja sijoittui pituushypyssä kymmenenneksi tuloksella 583 cm sekä keskeytti 80 metrin aitajuoksun välierissä.


title: Marthe Djian

text: Djian voitti Ranskan mestaruuden viisiottelussa vuonna 1955 sekä 80 metrin aitajuoksussa ja pituushypyssä vuosina 1956 ja 1958. Hän teki pituushypyssä Ranskan ennätyksen seitsemän kertaa: vuonna 1955 hän sivusi vanhaa ennätystä 577 cm ja viimeinen parannus oli vuonna 1958 tehty tulos 613 cm. Heinäkuussa 1958 hänestä tuli ensimmäinen kuusi metriä hypännyt ranskalainen naispituushyppääjä. Hän kuului myös kahdesti 4 × 100 metrin viestijuoksun Ranskan ennätystä parantaneeseen joukkueeseen. Hän oli pituudeltaan 164-senttinen ja painoi aktiivivuosinaan 57 kiloa.


title: Madeleine Thétu

text: Madeleine Thétu (s. 23. marraskuuta 1937 Pariisi, Ranska) on entinen ranskalainen yleisurheilija, jonka päälajit olivat pituushyppy ja viisiottelu.


title: Madeleine Thétu

text: Thétu sijoittui Tukholman EM-kilpailuissa 1958 viisiottelussa 13:nneksi 4 154 pisteellä. Hänen tuloksensa ottelun osalajeissa olivat 12,3 s 80 metrin aitajuoksussa, 10,88 m kuulantyönnössä, 150 cm korkeushypyssä, 554 cm pituushypyssä ja 26,4 s 200 metrin juoksussa. Rooman 1960 olympialaisissa hän sijoittui pituushypyssä 14:nneksi tuloksella 585 cm; karsinnassa hän hyppäsi tuloksen 596 cm.


title: Madeleine Thétu

text: Thétu voitti Ranskan mestaruuden viisiottelussa vuosina 1957–1959, pituushypyssä vuosina 1960–1961 sekä korkeushypyssä vuonna 1957. Hän oli pituudeltaan 171-senttinen ja painoi aktiivivuosinaan 61 kiloa.


title: Viulunrakentaja

text: Viulunrakentaja on käsityöläinen, joka rakentaa viuluja. Viulunrakentajan ammattitaitoon kuuluu lisäksi myös muiden kielisoittimien, esimerkiksi sellon, kontrabasson ja alttoviulun, rakentaminen. Jousen valmistaminen kuuluu toiselle ammattikunnalle. Viulunrakennustaito on kehittynyt muiden kielisoittimien, kuten luutun, mandoliinin, harpun ja kitaran, rakennustaidon rinnalla.


title: Viulunrakentaja

text: Tunnettuja viulunrakentajia ovat olleet erityisesti italialaiset.


title: Viulunrakentaja

text: Suomeen viulunrakennustaito tuli 1700-luvulla Tukholmasta. Stradivariuksen aikalainen Johan Petter Roos (k. 1735) on vanhin tunnettu suomalainen viulunrakentaja. Vanhin säilynyt suomalainen viulu on Johan Lindströmin vuonna 1796 valmistama viulu, jota säilytetään Sibelius-museossa. Suomessa on noin 20 ammattimaista viulunrakentajaa, mutta viulun rakentaminen on myös monen harrastus.


title: Kirjake

text: Kirjake on metallista valettu ladontakappale, jollaisista aikaisemmin ladottiin painokoneeseen painettava teksti. Kirjakkeissa oleva kohokuvio, "kirjasin", painoi paperilla kirjaimen tai muun merkin. Kirjakkeita alettiin käyttää Euroopassa 1400-luvulla. Kiinassa sama tekniikka oli kehitetty jo aiemmin.


title: Kirjake

text: Painotekniikan muututtua sähköiseksi on kirjasin- ja kirjake-sanojen välinen ero nykykäytössä hämärtynyt. Sähköisessä muodossa olevista painokirjaimista käytetään yleensä sanaa kirjasin, toisinaan kirjasintyyppi-sanan synonyyminä.


title: Kirjake

text: Kirjakkeen valamiseen tai muuten valmistamiseen käytetty muotti on "matriisi". Matriisin valmistamiseen käytetty malli puolestaan on "patriisi".


title: Phil Campbell

text: Philip Anthony Campbell (s. 7. toukokuuta 1961, Pontypridd, Wales) on brittiläisen heavy metal -yhtyeen Motörheadin entinen kitaristi.


title: Phil Campbell

text: Campbell innostui kitaransoitosta ollessaan kymmenvuotias. Hän on kertonut esikuvikseen muun muassa Jimi Hendrixin ja Led Zeppelinin Jimmy Pagen. Kahdentoista ikäisenä hän sai nimikirjoituksen Lemmy Kilmisteriltä, joka oli tuolloin Hawkwind-yhtyeen basisti. Ollessaan kolmetoista vuotta hän soitti kabareeyhtyeessä nimeltä "Contrast". Hän on myös soittanut Pub Rock -bändissä nimeltä "Roktopus" (ei Rocktopus) keikkaillen ympäri Etelä-Walesia. Vuonna 1978 hän osti ensimmäisen Les Paulinsa, ja vuonna 1979 hän perusti hevimetallia soittavan yhtyeen Persian Risk. Kyseinen yhtye julkaisi singlet "Calling For You" (1981) ja "Ridin' High" (1983) Philin ollessa yhtyeessä.


title: Phil Campbell

text: Hän liittyi vuonna 1984 Motörheadiin Lemmy Kilmisterin ja Phil Taylorin pitämien koe-esiintymisten kautta ja toimi yhtyeen kitaristina sen loppuun asti. On myös kerrottu että Phil Campbell uhkasi erota useita kertoja yhtyeestä, mutta bändin basisti Lemmy Kilmister pelasti tilanteen monet kerrat.


title: Erinomainen esiintyjä animaatio-ohjelmassa (Daytime Emmy)

text: Erinomainen esiintyjä animaatio-ohjelmassa ("Outstanding Performer in an Animated Program") on vuodesta 1995 lähtien vuosittain jaettu palkinto Daytime Emmy -gaalassa.


title: Joulupukki puree ja lyö

text: Joulupukki puree ja lyö on laulaja M. A. Nummisen esittämä humoristinen jouluaiheinen musiikkikappale. Kappale julkaistiin vuonna 1971 ilmestyneellä albumilla "Joulupukin juhannusyö". Kappaleen on säveltänyt M. A. Numminen, ja sanoittanut Jarkko Laine. Tyyliltään musiikkikappale on foxtrotia. Kappale perustuu Nummisen itse keksimäänsä tarinaan, jonka hän oli kertonut kepposena naapurin pojalle.


title: Joulupukki puree ja lyö

text: Kappale kertoo joulupukista, joka rikkoo perinteisen roolinsa. Kappaleessa joulupukki muun muassa kiroilee, käyttäytyy väkivaltaisesti perheen vanhempia ja lapsia kohtaan ja vie perheen jouluruoat. Joulupukin osuudet laulaa oopperalaulaja Pentti Tuominen.


title: Joulupukki puree ja lyö

text: Hannu Taanila kirjoitti levyn saatesanoissa: ”Kaikki jouluun liittyvä aikuisten keksimä ja hellimä lapsenomaisuus pannaan tässä levyssä pilkaksi. Mutta Numminen ei pilkkaa paatoksella vaan iloisella rahvaanomaisella menolla.". Kappale on edelleen yksi tunnetuimmista satiirisista joululauluista.


title: Kuohijärvi

text: Kuohijärvi on Kanta-Hämeessä Hämeenlinnassa ja Pirkanmaalla Pälkäneellä sijaitseva järvi.


title: Kuohijärvi

text: Järven pinta-ala on 3 470 hehtaaria eli 34,7 neliökilometriä. Se on 17 kilometriä pitkä ja 6 kilometriä leveä. Järvellä on kaksi laajaa järvenselkää, joiden välissä sijaitsee Hietasalon ympäristössä pieni saaristo. Hietasalon pohjoispuolella on kuusi kilometriä pitkä järvenselkä ja sen eteläpuolella toinen lähes yhtä pitkä. Järven itärannasta työntyy etelään yli kaksi kilometriä pitkä Porrasniemi, jonka itäpuolelle jää suojaa kaksi suurehkoa lahtea. Itään työntyvä lahti on Kankkalahti.


title: Kuohijärvi

text: Järvellä on kartan mukaan 126 saarta. Suurin saari on selvästi Hietasalo, joka sijaitsee keskellä järveä. Sen ympärillä sijaitsee esimerkiksi Aittosaari, Kolusaari, Kaituri, jonka pituus on 750 metriä ja leveys 60 metriä, Kaitturinsaari, jonka pituus on 650 metriä ja leveys edellistä kapeampi, ja idempänä omana saaristonaan sijaitsevat lisäksi Sikosaari, Terrinen, Lehtisaaret, Lehmiö, Huhtasaari, Iso-Vohlio, Vähä-Vohlio, Koskentaustansaari ja Huhtasaari. Järveen tulee etelästä Lammilta alkava harjujakso, joka sukeltaa veteen Kyläniemenä ja syvyyskartan mukaan etenee järvenpohjassa kohti pohjoista. Harjujaksosta kurkistaa pinnan yläpuolelle joitakin saaria, joita ovat Pukaluoto, Kaituri, Atollisaari ja Kaiturinsaari. Järven pohjoispäässä sijaitsee vielä Nurmisaari.


title: Kuohijärvi

text: Järvi on luodattu ja siitä on julkaistu syvyyskartat. Järven tilavuus on 335 miljoonaa kuutiometriä eli 0,335 kuutiokilometriä. Sen keskisyvyys on 9,7 metriä ja suurin syvyys on 33 metriä. Etenkin järven eteläosa on syvää järvenosaa, sillä siellä sijaitsee laaja yli 20 metrinen syvänne. Syvänteessä sijaitsee useita yli 30 metriä syviö kohtia, vaikka alueen läpi luikertelee vedenalainen harju. Syvin kohta sijaitsee tuon harjujakson vieressä Pässinniemen ja Evonniemen puolivälissä. Myös Hietasalon pohjoispuolella on yli 20 metriä syviä syvänteitä.


title: Kuohijärvi

text: Järven rantaviivan pituus on 116 kilometriä ja sen rannat ovat pääasiassa metsämaata, jonka välissä pilkoittaa harvalukuinen peltomaiden joukko. Asutus on haja-asutusta eikä taajamia reunusta järven rantoja. Alueella olevia kyliä tai kulmakuntia ovat esimerkiksi Kuohijoki, Riihimäki, Kuohijärvi, Porraskoski, Vähä-Evo, Takaperä, Lieso, Pitkälänkulma ja Avuskulma. Maantiet seuraavat lähes joka puolella järven rantoja. Kuohijoella yhdystie 3201 ylittää Kuohijoen ja siellä haarautuu kaakkoon päin yhdystie 3192. Se kulkee Kuohijärven ja Porraskosken kautta ja ylittää viimeksi mainitulla kulmakunnalla Alajoen. Sieltä se jatkaa Vähä-Evon kautta Liesoon, missä siitä haarautuu yhdystie 13937. Se seuraa järven länsirantaa pohjoistakohti ja kulkee matkallaan sinne Avuskulman kautta Riihimäen kulmalle. Siellä se yhtyy taas yhdystiehen 3201.


title: Kuohijärvi

text: Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueeseen (35.78), jonka Kuohijärven alueeseen (35.782) järvi kuuluu. Järven vedenpinnan korkeus on 86,7 metriä mpy.


title: Kuohijärvi

text: Järven vedestä on huomattava osa peräisin kolmelta valuma-alueelta ja järven omalta lähialueelta. Koko Kuohijärven valuma-alueen suuruus on 592 neliökilometriä. Evojoki, joka laskee järven kaakkoisosaan Ekojärven (72 ha) kautta, tuo pinta-alaltaan 118 neliökilometrin laajuisen Ekojärven valuma-alueen (35.787) vedet . Toinen on Nerosjärven alue (35.783), joka laskee Suomenjoen ja Heinäjoen myötä Porraskoskella Nerosjärveen (780 ha) ja siitä vielä Kuohijärven itärantaan. Sen kautta tulee 310 neliökilometrin laajuisen alueen sadanta. Kolmas on Pitkälänojan valuma-alue (35.788), jonka lyhyt laskuoja Pitkälänoja laskee järven länsirantaan Alannen (67 ha) kautta.


title: Kuohijärvi

text: Kuohijärven alueella on 22 yli hehtaarin kokoista järveä tai lampea, jotka laskevat suoraan tai välillisesti Kuohijärveen. Niistä huomattavimmat ovat yhteistä laskuojaa myöten länsirantaan laskeva Avusjärvi (142 ha) ja Keskinen Avusjärvi (16 ha), koillisrantaan yhdessä laskevat Kauhajärvi (48 ha) ja Säynäjärvi (42 ha), itärannan Kankkalahteen Saunalammin (11 ha) kautta laskeva Lippahaisenjärvi (13 ha), Iso Ruokojärvi (4 ha), Syväjärvi (6 ha) ja Musta-Kotinen (12 ha), samaan lahteen laskeva Kankkajärvi (7 ha), ja vielä Liesossa järven eteläpäähän laskevat Kaukasenjärvi (13 ha) ja Lamminjärvi (9 ha).


title: Kuohijärvi

text: Kuohijärven lasku-uoma on kilometrin pituinen Kuohijoki, joka laskee järven pohjoispäästä Kukkian alueella (35.781) sijaitsevaan Kukkiaan.


title: Thors

text: Thors voi tarkoittaa seuraavia asioita:Thors on myös saksalaisen muusikon Horst Bösingin salanimi.


title: A Classic Case

text: A Classic Case on Lontoon sinfoniaorkesterin ja Jethro Tullin albumi, jolla versioidaan Jethro Tullin kappaleita. Sovituksesta ja orkesterin johdosta vastaa entinen Tull-mies David Palmer.


title: Barbara Goodson

text: Barbara Dale Goodson Gustafson (s. 16. elokuuta 1949 Brooklyn, New York) on yhdysvaltalainen ääninäyttelijä, joka tunnetaan lukuisista dubbauksistaan animen parissa, sekä useiden Power Rangers aiheisten sarjojen äänirooleista. Hän oli muun muassa ensimmäisen sarjan "Mighty Morphin Power Rangersin" pääpahiksen Rita Repulsan äänenä.


title: Barbara Goodson

text: Goodson on tehnyt äänirooleja 1980-luvulta lähtien televisioon ja on tehnyt eniten äänirooleja Power Rangers aiheisiin näytelmäsarjoihin. Hän on muun muassa äänittänyt Rita Repulsaa, prinssi Sprocketia ja Orbusta Power Rangers Zeossa, sekä Mandilokia ssa. Goodson on tehnyt alkuperäisiä äänirooleja myös animaatioihin Fragglit, Hämähäkkimies, ja Avatar.


title: Barbara Goodson

text: Animen parissa Goodson on ollut mukana dubbaamassa englanniksi sarjoja kuten Kikin lähettipalvelu, Twilight of the Dark Master, Tekkaman Blade, , Cowboy Bebop, Akira, Love Hina ja Ergo Proxy. Hän on tehnyt urallaan jo yli 150 dubbausroolia animeen. Hänen ääntään on kuultu myös tietokone- ja videopeleissä, kuten Disgaea -pelisarjassa, Grim Fandangossa ja ssa.


title: Kuusen kotiin tuoda saamme

text: Kuusen kotiin tuoda saamme ( tai "Deck the Hall") on Väinö Solan sanoittama joululaulu, jota lauletaan perinteisellä sävelmällä. Sen ovat levyttäneet Helsingin NMKY:n mieskuoro Auvo Nuotion johdolla vuonna 1960 sekä useat muut kuorot myöhemmin.


title: Kuusen kotiin tuoda saamme

text: Walesilainen John Parry Ddall (n. 1710–1782) kirjoitti sävelmän muistiin 1700-luvulla, mutta sävelmä on tätä vanhempi. Alkuperäiset walesinkieliset sanat kirjoitti John Ceiriog Hughes, joka antoi runolle nimen "Nos Galan" (”Uudenvuoden aatto”). Laulu julkaistiin nykyisessä muodossaan ensi kerran 1860-luvulla (tuolloin vielä nimellä "Nos Galan") John Thomasin toimittamassa laulukokoelmassa "Welsh Melodies with Welsh and English Poetry". Uudet walesinkieliset sanat oli laatinut runoilija Talhaiarn (John Jones) ja englanninkieliset Thomas Oliphant. Laulun englanninkielisten sanojen mieleenpainuvin osa on jokaisen säkeen lopussa toistuva ”Fa la la la la la la la la” -rallatus, joka on peräisin jo alkuperäisistä "Nos Galan" -laulusta ja liittyi alkujaan Walesin keskiaikaiseen lauluperinteeseen.


title: Juutalaisista ja heidän valheistaan

text: Juutalaisista ja heidän valheistaan () on Martti Lutherin teos, joka ilmestyi vuonna 1543. Luther pyrki käännyttämään juutalaiset kristinuskoon, mutta epäonnistui. Luther kirjoitti teoksen elämänsä loppuvaiheessa.


title: Juutalaisista ja heidän valheistaan

text: Juutalaisvihamielisen sisältönsä vuoksi kirjaa on Saksassa käytetty antisemitistisen propagandan välineenä. Vuosina 1931–1937 otettiin Hans Ludolf Parisiuksen Münchenissä laatimasta lyhennetystä kansanpainoksesta yhdeksän painosta. Luther julkaisi vuonna 1543 myös toisen juutalaisia herjaavan kirjan "Shemhamforaksesta ja Kristuksen suvusta".


title: Juutalaisista ja heidän valheistaan

text: Suomeksi kirja ilmestyi Kustannus Oy Vasaran julkaisemana vuonna 1939. Kirjan esipuheessa suomentaja T. T. Karanko kannatti Lutherin langettamaa tuomiota juutalaisille ja piti kirjan sanomaa erityisen ajankohtaisena.


title: Juutalaisista ja heidän valheistaan

text: Helmikuussa 2014 virolainen uusnatsijärjestö La Colonia ilmoitti aikovansa julkaista teoksen suomennoksen uudelleen ja yrittävänsä saada sen suomalaisten kirjakauppojen valikoimiin. Rikosoikeuden professori Kimmo Nuotion mukaan kirjan mahdollinen julkaisu saattaisi olla lainvastainen ja täyttää kansanryhmää vastaan kiihottamisen kriteerit. Virolaisjärjestö alkoikin markkinoida kirjaansa kertoen samalla, että sen vironkielistä laitosta oli edellisenä vuonna myyty satoja kappaleita. Järjestö julkaisi pari kuukautta myöhemmin kirjan myös venäjänkielisenä.


title: Happy Xmas (War Is Over)

text: ”Happy Xmas (War Is Over)” on John Lennonin, Yoko Onon ja The Plastic Ono Bandin kappale. Se levytettiin New Yorkissa lokakuussa 1971 tuottaja Phil Spectorin avustuksella. Lapsikuoro taustalla on Harlem Community Choir. Kappale on Lennonin reaktio Vietnamin sotaan. Siitä on tullut ikivihreä joululaulu ja se on ilmestynyt useilla joululevyillä.


title: Happy Xmas (War Is Over)

text: Kappaleen sanoitus perustuu Lennonin ja Yokon rauhankampanjaan jouluna 1969, jolloin yhteentoista suurkaupunkiin ympäri maailmaa ilmestyi 16. joulukuuta valtavia kylttejä, joissa luki teksti ”War is Over! If you want it. Happy Christmas from John and Yoko.” Tämä oli maailmanlaajuisella mittakaavalla katsoen yksi suurimpia rauhankampanjoita ja julisteisiin vastattiinkin paikoin viesteillä ”We want it! Happy Christmas to John and Yoko.” Lennon käytti tätä kulttimaineeseen noussutta kampanjaansa myös kappaleensa musiikkivideossa, jossa näkyy myös suomenkielinen juliste tekstillä ”Sota on ohi! Jos niin haluat. Hyvää joulua toivottavat John ja Yoko.”


title: Happy Xmas (War Is Over)

text: Kappaleen melodia on osittain lainattu vanhasta kansanlaulusta ”Stewball”, jonka on levyttäneet ainakin Peter, Paul and Mary ja Joan Baez. Joidenkin tietojen mukaan sävel olisi peräisin jopa 1800-luvulta. Myös kansanlaulu ”On top of old smokey” on lähellä kyseistä melodiaa.


title: Happy Xmas (War Is Over)

text: Laulun suomalainen versio on Juha Vainion ja Jukka Virtasen sanoittama ”Joulun rauhaa”.


title: Slovenian jalkapalloliiga

text: Slovenian jalkapalloliiga (), tunnettu myös nimellä 1. SNL, on Slovenian jalkapallon korkein sarjataso. Tällä hetkellä liiga on viralliselta nimeltään PrvaLiga Telekom Slovenije pääsponsorina toimivan puhelinyhtiön mukaan. Liiga perustettiin Slovenian itsenäistyttyä Jugoslaviasta vuonna 1991. Tätä ennen, vuosina 1920–1991 Slovenian liigaa pelattiin Jugoslavian alasarjana.


title: Aukusti Lätti

text: Aukusti Lätti (oik. Simo Aukusti Lätti, 23. helmikuuta 1911 Kiihtelysvaara – 10. toukokuuta 1972, Heinävesi) oli suomalainen kuplettilaulaja, säveltäjä ja esiintyvä taiteilija. Hän kunnostautui erityisesti amerikansuomalaisten elämää kuvaavien kuplettien kirjoittajana, mutta hänet tunnetaan myös useista jatkosodan aikaisista propagandalauluista. Aukusti Lätin musiikki ei ole nykypäivänä erityisen tunnettua siitä huolimatta, että hän oli etenkin 1930-luvun loppupuolella hetkittäin varsin suosittu.


title: Aukusti Lätti

text: Aukusti Lätti varttui Kiihtelysvaarassa, nykyisessä Joensuussa. Hänen isänsä Unto Lätti omisti sahateollisuutta palvelevan konepajan Utrassa. Lätin musiikillinen lahjakkuus oli perintöä hänen äidiltään Maila Lätiltä, joka opetti pianonsoittoa.


title: Aukusti Lätti

text: Aukusti Lätti levytti ensimmäiset laulunsa Homocord-levymerkille vasta 18-vuotiaana. Hänen uransa alkupuolen tuotantoa leimaa vahva vaikutus J. Alfred Tannerilta, mikä näkyy muun muassa Lätin useissa Bellman-henkisissä valsseissa. 1930-luvulla Lätti oli kiertueella muun muassa Tatu Pekkarisen, Matti Jurvan sekä Eino Woimanperän kanssa. Lättiä pidettiin yleisesti vasemmistolaisena laulajana, mikä haittasi hänen uraansa kotimaassa.


title: Aukusti Lätti

text: Sota muutti Aukustin poliittisen katsantokannan ja hän pestautui jatkosodan alussa viihdytysjoukkoihin. Hän esiintyi muun muassa Karhumäen radiossa Tapio Rautavaaran kanssa. Sodan aikana Aukusti Lätti kirjoitti useita hurmahenkisiä kappaleita, joiden hän uskoi nostattavan joukkojen taisteluhenkeä. "Ryssäntapporalli"-kappaleesta muodostuikin eräänlainen yleisnimitys Silmien välliin -tyylisille sotakupleteille.


title: Aukusti Lätti

text: Sodan jälkeen Aukusti Lätin tuotanto joutui juuri kiistanalaisten propagandalaulujen vaikutuksesta ankaran sensuurin alle. Lätti ei saanut uraansa enää uuteen nosteeseen ja hän muutti vuonna 1957 Kerman kylään Heinävedelle, jossa hän vietti hiljaiseloa viimeiset vuotensa. Aukusti Lätin asuinrakennus on edelleen nähtävissä lähellä Kermankoskea.


title: Aukusti Lätti

text: Aukusti Lätin tuotannon erityispiirre ovat värikkäät Amerikasta ja amerikansuomalaisista kertovat kupletit, joita Lätti kirjoitti ilman että olisi koskaan käynyt Amerikassa. Näitä ovat muun muassa Leppälantti, On se kumma ja Mainarin kulta. Parhaiten jälkipolville säilyneiden Aukusti Lätti -levytysten joukossa ovat myös valssi Vankilan muurissa kasvoi pihlaja sekä Kulkurin rakkaus. Hiski Salomaan tapaan Lätti lainasi usein kansansävelmiä ja sanoitti ne uudelleen, kuten kappaleissa Leipuri Pettersson ja Köyhänlaulu.


title: Serhi Lebid

text: Serhi Lebid (, s. 15. heinäkuuta 1975 Dnepropetrovsk, Ukrainan sosialistinen neuvostotasavalta) on ukrainalainen maasto- ja kestävyysjuoksija.


title: Serhi Lebid

text: Lebid on voittanut maastojuoksun Euroopan mestaruuden vuosina 1998, 2001, 2002, 2003, 2004, 2005, 2007, 2008 ja 2010. Lisäksi hän on saavuttanut EM-hopeaa 2000 ja pronssia 1997 ja 2009. Maastojuoksun MM-kilpailuissa hän sai hopeaa Mohammed Mourhitin voittamassa pitkän matkan kilpailussa Oostendessa 2001. Edellisenä vuonna hän oli sijoittunut Vilamourassa pitkällä matkalla kahdeksanneksi ja lyhyellä matkalla kymmenenneksi.


title: Serhi Lebid

text: Lebid saavutti pronssia Münchenin 2002 EM-kisojen 5 000 metrin juoksussa ajalla 13.40,00. Sydneyn olympialaisissa 2000 hän sijoittui samalla matkalla seitsemänneksi ajalla 13.37,80. Universiadeissa hän on voittanut 5 000 metrin juoksun 1999, 2001 ja 2003 . Hän voitti saman lajin myös Euroopan cupin superliigassa Malagassa 2006. Göteborgin EM-kilpailuissa 2006 hän sijoittui 10 000 metrin juoksussa viidenneksi. Barcelonan EM-kisoissa 2010 hän oli 5 000 metrin neljäs.


title: Agamede

text: Agamede () oli kreikkalaisessa mytologiassa Augeiaan tytär, joka meni naimisiin Mulioksen kanssa. Hän tunsi kaikki maasta kasvavien yrttien parantavat voimat.


title: Agamede

text: Hyginuksen mukaan Agamede synnytti Poseidonille Diktyksen.


title: Mahiedine Mekhissi-Benabbad

text: Mahiedine Mekhissi-Benabbad (s. 15. maaliskuuta 1985) on ranskalainen estejuoksija.


title: Mahiedine Mekhissi-Benabbad

text: Mekhissi-Benabbad sijoittui Brysselin maastojuoksun MM-kisoissa 2004 nuorten sarjassa 61:nneksi. Saman vuoden Grosseton nuorten MM-kisoissa hän karsiutui estejuoksun alkuerissä ajalla 9.09,53. Hän karsiutui estejuoksun alkuerissä myös Erfurtin alle 23-vuotiaiden EM-kilpailuissa 2005. Vuonna 2006 hän juoksi kahdeksanneksi 1 500 metrin juoksussa sekä Euroopan-cupin superliigassa ajalla 3.53,66 että yleisurheilun maailmancupissa. Vuonna 2007 Mekhissi-Benabbad voitti alle 23-vuotiaiden Euroopan-mestaruuden estejuoksussa ja oli toinen Euroopan cupin superliigassa.


title: Mahiedine Mekhissi-Benabbad

text: Osakan MM-kisoissa 2007 Mekhissi-Benabbad karsiutui alkuerissä ajalla 8.33,11. Seuraavana vuonna hän voitti olympiahopeaa Pekingin olympialaisissa ajalla 8.10,49. Hän voitti lisäksi Euroopan cupin ja Ranskan-mestaruuden. Berliinin MM-kilpailuissa 2009 hän keskeytti loukkaantumisen takia alkuerässä. Vuonna 2010 hän oli 1 500 metrin kahdeksas Dohan sisäratojen MM-kilpailuissa. Hän teki 30. kesäkuuta 2010 Reimsissä 2 000 metrin estejuoksun maailmanennätyksen 5.10,68.


title: Mahiedine Mekhissi-Benabbad

text: Barcelonan EM-kilpailuissa Mekhissi-Benabbad voitti 3 000 metrin esteiden kultaa ajalla 8.07,87. Splitin maanosien cupissa hän sijoittui estejuoksussa kolmanneksi. Daegun MM-kilpailuissa 2011 hän sai 3 000 metrin estejuoksussa pronssia ajalla 8.16,09. Hän voitti Euroopan-mestaruuden Helsingissä 2012 ajalla 8.33,23. Saman vuoden Lontoon olympialaisissa hän sai hopeaa ajalla 8.19,08. Göteborgin sisäratojen EM-kilpailuissa 2013 hän voitti kultaa 1 500 metrillä. Mekhissi-Benabbad juoksi estejuoksun Euroopan ennätyksen 8.00,09 Timanttiliigan kilpailussa Pariisissa 6. heinäkuuta 2013.


title: Mahiedine Mekhissi-Benabbad

text: Zürichin EM-kisoissa 2014 Mekhissi-Benabbad voitti 1 500 metrin juoksun. Hän sijoittui alun perin ensimmäiseksi myös 3 000 metrin estejuoksussa, mutta hänen suorituksensa hylättiin hänen riisuttuaan paitansa loppusuoralla. Hän on aiemminkin häiriköinyt kilpailuissa. Barcelonan EM-kisoissa vuonna 2010 Mekhissi-Benabbad pyysi kisamaskottia polvistumaan eteensä voitettuaan Euroopan-mestaruuden, minkä jälkeen hän työnsi maskotin kumoon. Vuotta myöhemmin Mekhissi-Benabbad joutui kilpailukieltoon tapeltuaan maanmiehensä Mehdi Baalan kanssa. Helsingin EM-kisoissa kesällä 2012 Mekhissi-Benabbad tönäisi jälleen kisamaskottia. Kisamaskottina toimi tuolloin 14–15-vuotias tyttö.


title: Mahiedine Mekhissi-Benabbad

text: Mekhissi-Benabbad voitti 3 000 metrin estejuoksun Euroopan-mestaruuden Amsterdamissa 2016 ajalla 8.25,63. Saman vuoden Rio de Janeiron olympialaisissa hän sai pronssia ajalla 8.11,52. Lontoon MM-kilpailuissa 2017 hän sijoittui 3 000 metrin estejuoksussa neljänneksi ja karsiutui 1 500 metrillä alkuerissä. Hän voitti 3 000 metrin estejuoksun Euroopan-mestaruuden Berliinissä 2018 ajalla 8.31,66. Saman vuoden maastojuoksun EM-kilpailuissa hän kuului sekaviestissä Ranskan hopeajoukkueeseen.


title: Cristina Valenzuela

text: Cristina Valenzuela (s. 11. heinäkuuta 1987) on yhdysvaltalainen ääninäyttelijä, joka tunnetaan laajalti taiteilijanimellä Cristina Vee.


title: Cristina Valenzuela

text: Valenzuela oli kiinnostunut ääninäyttelemisestä 16-vuotiaasta asti, ja pian hänen toiveensa toteutui, kun yhdysvaltalainen dubbausyhtiö Bang Zoom! Entertainment huomasi Valenzuelan kyvyn Anime Expossa vuonna 2004. Sittemmin yhtiö kutsui hänet äänityksiin animea, elokuvia ja mainoksia varten. Valenzuela on ääninäytellyt League of Legends -pelin Riven The Exile -hahmon äänen. Hän on ääninäyttelijänä myös Violetta-nimisessä telenovela-sarjassa Violettan roolissa.


title: Jesús España

text: Jesús España Cobo (s. 21. elokuuta 1978 Valdemoro, Madridin itsehallintoalue, Espanja) on espanjalainen kestävyysjuoksija.


title: Jesús España

text: España sijoittui kolmanneksi Wienin 2002 sisäratojen EM-kilpailujen 3 000 metrin juoksussa. Hän jakoi pronssimitalin John Mayockin kanssa ajalla 7.48,08. Münchenin EM-kilpailuissa hän oli 5 000 metrillä yhdestoista. Birminghamin MM-hallikisoissa 2003 hän sijoittui 3 000 metrillä neljänneksi ajalla 7.42,70. Hän voitti Ibero-Amerikan mestaruuden 5 000 metrillä 2004. Vuonna 2005 hän voitti Firenzessä Euroopan cupin 3 000 metrin juoksun.


title: Jesús España

text: España voitti 5 000 metrin Euroopan mestaruuden Göteborgissa 2006. Hän juoksi ajan 13.44,70 kukistaen Mohammed Farahin yhdeksällä sadasosasekunnilla. Birminghamin sisäratojen EM-kilpailuissa 2007 hän sai pronssia 3 000 metrillä ajalla 8.02,91. Osakan MM-kilpailuissa hän oli 5 000 metrillä seitsemäs ja saman vuoden maastojuoksun EM-kilpailuissa kuudes. Pekingin olympialaisissa 2008 hän sijoittui 5 000 metrillä 14:nneksi. Torinon EM-hallikilpailuissa 2009 hän saavutti kolmannen sisäratojen EM-pronssinsa 3 000 metrillä juostuaan ajan 7.43,29.


title: Jesús España

text: España voitti Euroopan joukkuemestaruuskilpailujen 3 000 metriä Leiriassa 2009 ajalla 8.01,73. Berliinin MM-kilpailuissa hän oli 5 000 metrillä kymmenes. Dohan sisäratojen MM-kilpailuissa 2010 hän sijoittui 3 000 metrillä kuudenneksi. Hän voitti samana vuonna Euroopan joukkuemestaruuskilpailujen 3 000 metriä. Barcelonan EM-kilpailuissa 2010 hän sijoittui 5 000 metrillä toiseksi ajalla 13.33,12. Pariisin sisäratojen EM-kilpailuissa 2011 hän oli 3 000 metrin viides. Kesällä hän voitti Euroopan joukkuemestaruuskilpailujen 5 000 metriä ja sijoittui Daegun MM-kilpailuiden 5 000 metrillä kahdenneksitoista. Helsingin EM-kilpailuissa 2012 hän oli 5 000 metrillä 20:s.


title: Appropriaatio (taiteessa)

text:
Appropriaatio tarkoittaa jonkin asian haltuunottoa. Irmeli Hautamäki otsikoi aihetta koskevan kappaleen kirjassaan "Avantgarden alkuperä" "Appropriaatio eli omaksi ottamisen taide".
Kuvataiteissa sana appropriaatio viittaa usein lainattujen elementtien käyttöön uuden teoksen luomisessa. Lainatut elementit saattavat olla kuvia, muotoja tai tyylejä taidehistoriasta tai populaarikulttuurista, tai materiaaleja ja tekniikoita taiteen ulkopuolisista konteksteista.


title: Appropriaatio (taiteessa)

text: 1980-luvulta alkaen sana on myös viitannut erityisesti toisen taiteilijan teoksen lainaamiseen uuden työn luomiseksi. Uusi työ ei varsinaisesti muutu alkuperäisestä sinänsä, vaan uusi teos käyttää alkuperäistä uuden teoksen luomiseksi.


title: Appropriaatio (taiteessa)

text: Appropriaation harjoittamisen voi jäljittää Pablo Picasson ja Georges Braquen kubistisiin konstruktioihin ja kollaaseihin, joita he tekivät vuodesta 1912 alkaen, joissa oli todellisia esineitä, kuten sanomalehtiä esittämässä itseään. Appropriaatiota kehitti edelleen ranskalainen Marcel Duchamp readymade-teoksissaan vuodesta 1913 alkaen. Niistä huomattavin oli "Suihkulähde", miesten vessan pisoaari, jonka taiteilija signeerasi ja esitti jalustalla. Myöhemmin appropriaatiota käyttivät paljon surrealistit kollaaseissa ja esineissä, kuten Salvador Dalin "Hummeripuhelimessa" (1936). 1950-luvun lopulta Jasper Johns, Robert Rauschenberg ja pop-taide käyttivät laajasti appropriaatiota. Termiä on käytetty erityisesti tiettyjen amerikkalaisten taiteilijoiden, kuten Sherrie Levinen, ja neo-neo ryhmän taiteilijoiden, erityisesti Jeff Koonsin yhteydessä. Sherrie Levine kopioi toisten taiteilijoiden, kuten Claude Monet´n ja Kazimir Malevitšin teoksia ja esitti niitä ominaan. Hän pyrki luomaan uuden tilanteen ja uuden merkityksen tai merkitysten asetelman tutulle kuvalle.


title: Appropriaatio (taiteessa)

text: Appropriaatiotaide herättää kysymyksiä alkuperäisyydestä, autenttisuudesta ja tekijyydestä, ja kuuluu pitkään modernistisen taiteen traditioon, jossa asettaa kyseenalaiseksi itse taiteen luonteen tai määritelmän. Appropriaatiotaiteilijoita innosti Walter Benjaminin essee Taideteos mekaanisen reproduktion aikakaudella (1936) ja heitä tuki amerikkalainen taidekriitikko Rosalind Krauss kirjassaan "Avantgarden alkuperä ja muita modernisisia myyttejä". (1985). Taiteilijat ovat käyttäneet appropriaatiota laajasti 1980-luvulta alkaen.


title: Appropriaatio (taiteessa)

text: Vaikka taideteosten kopioinnilla on pitkä historia imitaation harjoittamisessa, 1900-luvun lopulla syntyi uusi, erilainen asenne lainaamista kohtaan. Kun Rubens ja Ingres puhuivat vanhemman taiteen jäljittelyn puolesta jotta päästäisiin omintakeisiin teoksiin, appropriaatiossa lainaamisesta tulee tavoite sinänsä. Esimerkiksi valokuvaaja Sherrie Levine on tehnyt avoimesti toisintoja Edward Westonin ja Walker Evansin valokuvista 1930-luvulta. Myös Jeff Koons, Carlo Maria Mariani, David Salle ja Julian Schnabel ovat ilmaisseet kiinnostustaan appropriaatiota kohtaan.


title: Appropriaatio (taiteessa)

text:
Ghada Amer,
J. Tobias Anderson,
Cory Arcangel,
Anne Zahalka,
Martin Arnold,
Gordon Bennett,
Mike Bidlo,
Pierre Bismuth,
Georges Braque,
Glenn Brown,
Reginald Case,
Jake and Dinos Chapman,
Joseph Cornell,
Mark Divo,
Marcel Duchamp,
James Cairney,
Benjamin Edwards,
Max Ernst,
Jodi,
Shepard Fairey,
Rico Gatson,
Joy Garnett,
Leon Golub,
Douglas Gordon,
Hans Haacke,
Damien Hirst,
Pierre Huyghe,
Jasper Johns,
Deborah Kass,
Karen Kilimnik,
Jeff Koons,
Joseph Kosuth,
Barbara Kruger,
Matthieu Laurette,
Louise Lawler,
Lennie Lee,
Nikki s. lee,
Sherrie Levine,
Roy Lichtenstein,
Damian Loeb,
Robert Longo,
Norm Magnusson,
Miltos Manetas,
Christian Marclay,
John McHale,
Aleksandra Mir,
Joan Miró,
Yasumasa Morimura,
Malcolm Morley,
Vik Muniz,
Claes Oldenburg,
Meret Oppenheim,
Tom Phillips,
Pablo Picasso,
Bern Porter,
Rick Prelinger,
Richard Prince,
Robert Rauschenberg,
Graham Rawle,
Gerhard Richter,
Thomas Ruff,
Stephanie Sailor,
Rob Scholte,
David Salle,
Peter Saville,
Kurt Schwitters,
Cindy Sherman,
Cornelia Sollfrank,
Nancy Spero,
Haim Steinbach,
Elaine Sturtevant,
Philip Taaffe,
Kelley Walker,
Andy Warhol,
Thomas Gillett


title: Agamedes

text: Agamedes () oli kreikkalaisessa mytologiassa yleisimmin Orkhomenoksen kuninkaan Erginoksen poika ja Trofonioksen veli. Toisen version mukaan hän oli Stymfaloksen poika, joka meni naimisiin Epikasteen kanssa ollen siten Kerkyonin isä ja Trofonioksen isäpuoli. Kolmannen version mukaan hän olisi ollut joko Apollonin ja Epikasteen, tai Zeuksen ja Iokasteen poika, ja Trofonioksen veli.


title: Agamedes

text: Agamedes – kuten Trofonioskin – oli taitava arkkitehti, ja hän rakensi tämän kanssa Apollonin Delfoin temppelin ja kuningas Hyrieuksen aarrekammion; tosin Aristofaneen skoliassa kerrotaan, että veljekset olisivat rakentaneet Augeiaan aarrekammion. Kerrotaan, että Trofonios ja Agamedes tekivät aarrekammioon salaisen sisäänkäynnin, jonka ainoastaan he tunsivat. Kuningas Hyrieus oli ymmällään, kun veljekset tyhjensivät hänen aarteitaan, mutta holvien sinetit pysyivät koskemattomina. Niin kuningas rakensi ansan hopea- ja kulta-astioihinsa, ja seuraavalla ryöstöretkellä Agamedes jäi ansaan tiukasti kiinni. Trofonios katkaisi veljensä pään, jottei häntä voitaisi yhdistää ansaan jääneeseen ruumiiseen, mutta tällöin maa aukeni ja nielaisi Trofonioksen.


title: Agamedes

text: Cicero puolestaan kertoo, kuinka veljekset rakennettuaan Apollonin temppelin rukoilivat jumalaa myöntämään heille palkkioksi työstään sen, mikä olisi parasta ihmiselle. Apollon lupasikin tehdä näin kolmen päivän kuluttua, ja päivän saapuessa molemmat veljeksistä löydettiin kuolleina.


title: Kemin kaupunginteatteri

text: Kemin kaupunginteatteri on Kemin kaupungissa toimiva kunnallinen teatteri.


title: Kemin kaupunginteatteri

text: Teatteritoiminta Kemissä alkoi 1800-luvun lopulla työväenliikkeen ja raittiusliikkeen piirissä. Kaupunginteatterin avajaiset pidettiin 5. lokakuuta 1947. Näytelmänä oli Lauri Haarlan "Synti".


title: Kemin kaupunginteatteri

text: Vuoteen 1980 asti teatteri toimi Kemin Pirtissä. Omat tilat teatteri sai Kemin kulttuurikeskuksen valmistuttua vuonna 1980. Teatterisalissa on 329 istumapaikkaa.


title: Susanna Heikki

text: Susanna Heikki (s. 21. toukokuuta 1973 Kolari) on suomalainen iskelmälaulaja ja vuoden 2015 tangokuningatar.


title: Susanna Heikki

text: 16-vuotiaana Heikki sai kutsun, jossa häntä pyydettiin solistiksi Vega-nimiseen tanssiyhtyeeseen. Hän keikkaili Vega-yhtyeen kanssa yhteensä neljä vuotta, jonka jälkeen hän aloitti soolouransa. Hän lopetti keikkailun vuonna 2001 jäätyään äitiyslomalle. Vuonna 2007 Heikki palasi esiintymislavoille.


title: Susanna Heikki

text: Heikki on toiminut Dannyn kiertueilla ja Taikaa...-levyllä taustalaulajana. Paitsi laulajana, Heikki on työskennellyt myös muun muassa radiojuontajana Radio Nostalgia -kanavalla.


title: Susanna Heikki

text: Heikki valittiin tangokuningattareksi vuoden 2015 Seinäjoen Tangomarkkinoilla. Aiemmin hänet oli valittu tangoprinsessaksi vuonna 1997.


title: Andres Tarand

text: Andres Tarand (s. 11. tammikuuta 1940 Tallinna) on virolainen poliitikko. Tarand toimi Viron pääministerinä vuosina 1994–1995 ja myöhemmin Euroopan parlamentin jäsenenä vuosina 2004–2009. Hän edustaa Sosiaalidemokraattista puoluetta.


title: Andres Tarand

text: Tarand valmistui Tarton valtionyliopistosta vuonna 1963 klimatologian tutkinnolla. Hän jatkoi opintojaan yliopistossa ja suoritti tutkinnon maantieteestä vuonna 1973.


title: Andres Tarand

text: Tarand toimi Korkeimman neuvoston jäsenenä vuosina 1990–1992 ja Viron parlamentin Riigikogun jäsenenä vuosina 1992–2004. Hän toimi Mart Laarin ensimmäisen hallituksen ympäristöministerinä vuosina 1992–1994.


title: Andres Tarand

text: Tarandista tuli maan pääministeri Mart Laarin jälkeen marraskuussa 1994. Hänen johtamansa hallitus istui vain 161 päivää, mikä tekee siitä uudelleenitsenäistyneen Viron toistaiseksi lyhytikäisimmän. Tarand valittiin Euroopan parlamenttiin vuonna 2004 Sosiaalidemokraattisesta puolueesta. Parlamentissa hän edusti Euroopan sosiaalidemokraattista puoluetta.


title: Andres Tarand

text: Andres Tarandilla ja hänen vaimollaan Mari Tarandilla on kaksi poikaa. Heidän vanhempi poikansa Indrek Tarand (s. 1964) tunnetaan poliitikkona ja toimittajana, joka valittiin Euroopan parlamenttiin vuoden 2009 vaaleissa. Indrek oli myös ehdolla presidentinvaaleissa vuonna 2011 saaden riigikogussa 26 ääntä. Tarandien nuorempi poika Kaarel Tarand (s. 1966) on tunnettu toimittaja.


title: The Contender Challenge: UK vs USA

text: The Contender Challenge: UK vs USA on yhdysvaltalaisen The Contender -sarjan kolmas tuotantokausi. Tällä kaudella alkuperäisen sarjan ensimmäisen ja toisen kauden suosituimmat nyrkkeilijät muodostivat yhteisen Yhdysvaltojen joukkueen, joka matkusti Isoon-Britanniaan maaotteluun Britannian parhaimpia nyrkkeilijöitä vastaan. Ottelut käytiin Newcastlessa 30. maaliskuuta 2007 saman illan aikana.


title: The Contender Challenge: UK vs USA

text: Ottelun voittaja lihavoitu.


title: The Contender Challenge: UK vs USA

text: Kilpailu päättyi yhdysvaltalaisten voittoon luvuin 4–2. Joukkue palkittiin "Sugar Ray Leonard Cup" -palkinnolla.


title: Ruhtinaspiispa

text: Ruhtinaspiispa () on Saksassa aiemmin käytössä ollut arvonimi, jonka valtio myönsi sellaisille katolisille piispoille, jotka olivat myös Pyhän saksalais-roomalaisen keisarikunnan (962–1806) valtakunnanruhtinaita. Mainzin, Trierin ja Kölnin ruhtinasarkkipiispat olivat myös vaaliruhtinaita. Myöhemmin arvonimeä kantoivat Breslaun piispa, jotkin itävaltalaiset piispat ja unkarilaisen Esztergomin arkkipiispa. Ensimmäisen maailmansodan jälkeen arvonimeä käytettiin enää vain Itävallassa.


title: Ruhtinaspiispa

text: Ruhtinaspiispan arvonimi on esiintynyt myös joissain muissa maissa. Montenegro oli vuosina 1516–1852 ortodoksisen ruhtinaspiispan ("vladika") hallitsema teokratia.


title: Resoluutio (mittaustekniikka)

text: Resoluutio kuvaa mittaustekniikassa mittausjärjestelmän erottelukykyä. Esimerkiksi tyypillisen digitaalisen kuumemittarin resoluutio on 0,1 °C. Resoluutio on eri asia kuin tarkkuus.


title: Resoluutio (mittaustekniikka)

text: Digitaalisissa mittajärjestelmissä mitattavaa fysikaalista suuretta havainnoidaan tarkoitukseen sopivan anturin avulla. Anturista saadaan usein analoginen signaali: esimerkiksi jännite tai aaltomuoto, joka muunnetaan digitaaliseen muotoon analogia-digitaalimuuntimella. Anturin ominaisuuksien ohella myös AD-muunnos asettaa rajan mittauksen resoluutiolle. AD-muunnoksen resoluutiota mitataan muunnoksen syvyydellä: mitä useampibittinen AD-muunnin on käytössä, sitä parempi resoluutio voidaan saavuttaa. Esimerkiksi kymmenbittinen lineaarinen AD-muunnin kykenee erottelemaan toisistaan 2=1024 jännitetasoa ja jos mittausalue on 0...1 Volttia niin resoluutioksi tässä tapauksessa tulee suunnilleen 1 mV. Varsinaisen mittausresoluution lisäksi kokonaisresoluutioon vaikuttaa myös näyttölaitteen resoluutio.


title: Resoluutio (mittaustekniikka)

text: Digitaalisissa mittausjärjestelmissä puhutaan myös näytteenottotaajuudesta. Näytteenottotaajuus määrää, kuinka nopeita ilmiöitä voidaan mitata ja mikä on mittausten aikaresoluutio. Lisäksi on huomioitava Nyquistin teoreeman vaatimukset: mikäli mittausjärjestelmän näytteenottotaajuus on liian alhainen, signaalin kaistaleveyteen nähden signaali laskostuu.


title: The Early Days

text: The Early Days on Iron Maidenin DVD-setti, joka käsitteleee yhtyeen historiaa vuodesta 1975 vuoden 1983 "Piece of Mindiin". DVD:llä on harvinaisia videoita, konsertteja ja haastatteluja. DVD:llä esiintyvät myös yhtyeen alkuaikojen jäsenet Kent Ewing, Doug Sampson, Terry Rance, Ron Matthews, Terry Wapram ja Bob Sawyer.


title: The Early Days

text:
"The Early Days" (dokumentti - 90 minuuttia)
20th Century Box (harvinainen tv-dokumentti vuodelta 1981 - 20 minuuttia)
Live At The Ruskin (havinaista kotivideomateriaalia - 45 minuuttia)
5 promovideota: "Women In Uniform", "Run To The Hills", "The Number Of The Beast", "The Trooper" ja "Flight Of Icarus"
TV-esiintymisiä (40 minuuttia) + piilotettuja ekstroja


title: The Early Days

text: DVD sisältää valokuvagallerian. Siinä on myös yli 150 kuvaa, valokuvia, taidetta, kiertuepäivämäärät ja diskografian).


title: Michael Des Barres

text: Michael Des Barres (s. 24. tammikuuta 1948 Lontoo, Englanti) on englantilainen näyttelijä ja rock-laulaja. Hänet tunnetaan kenties parhaiten televisiosarjasta "Ihmemies MacGyver", jossa hän toistuvasti näytteli nimihenkilön pahinta vihollista Murdocia. Hän on näytellyt monissa muissakin tv-sarjoissa, kuten "Alias", "Frasier", "Gilmoren tytöt", "Rokkistaran käsikirja", "Roseanne", "Melrose Place" ja "Seinfeld". Elokuvien puolelta hänet tunnetaan muun muassa Clint Eastwoodin elokuvasta "Pink Cadillac" ja elokuvasta "Ocean Park".Michael Des Barres on ollut kaksi kertaa naimisissa, mutta molemmat avioliitot ovat päättyneet eroon. 1970-luvulla hän oli naimisissa Wendy Hamiltonin kanssa ja vuosina 1977–1991 hän oli naimisissa Pamela Des Barresin kanssa. Hänellä on yksi poika Pamela Des Barresin kanssa.


title: Ausgeflippt

text: Ausgeflippt on industrial metalia soittavan yhtyeen Hanzel und Gretylin ensimmäinen albumi, ja sen julkaisi vuonna 1995 levy-yhtiö Energy Records. Tämä yhtyeen ensimmäinen levy on enemmän tekno-industrialia, toisin kuin muut albumit, jotka taas ovat enemmään industrial metalia. Levyn sanoitukset ovat pääosin englantia, mutta levyllä on myös sanoituksia muilla kielillä, mm. saksaa, kreikkaa ja ranskaa. Albumilta ilmestyi yksi single, "Shine 2001".


title: Kurkkukipu

text: Kurkkukipu on tyypillinen flunssan ensioire, jolla tarkoitetaan nielun ja kaulan alueen kipuja.


title: Kurkkukipu

text: Yleisin syy kurkkukipuun on yleensä tavallisen viruksen aiheuttama nielun limakalvon tulehdus. Siihen liittyy nuhaa, yskää sekä lievää lämmön nousua.


title: Kurkkukipu

text: Jos kurkkukipuun liittyy korkea kuume, eikä siihen liity muita flunssan oireita, voi kysymyksessä olla bakteerien aiheuttama nielutulehdus eli angiina. Kurkku on tällöin punoittava ja siellä voi näkyä vaaleita peitteitä. Tällöin tulisi hakeutua lääkärin vastaanotolle.


title: Kerkyon

text: Kerkyon oli kreikkalaisessa mytologiassa Poseidonin ja Amfiktyonin tyttären poika. Eräiden lähteiden mukaan hän olisi ollut myös Triptolemoksen velipuoli. Hyginus väittää Kerkyonia Hefaistoksen pojaksi.


title: Kerkyon

text: Kerkyon oli kotoisin Arkadiasta, mutta eleli Eleusiin ympäristössä, jossa hän haastoi ohikulkijat painimaan kanssaan ja surmasi nämä kamppailussa. Lopulta hän haastoi Theseuksen, joka voitti ja surmasi tämän.


title: Kerkyon

text: Kerkyonilla mainitaan olleen kaksi lasta, Hippothoon ja Alope, jota kohtaan hän osoitti julmuutta.


title: Kerkyon

text: Kerkyon oli myös Agamedeen poika, josta tuli Hippothooksen isä.


title: Pump

text: Pump on Aerosmithin kymmenes studioalbumi vuodelta 1989. Se sisältää mm. Yhdysvalloissa menestyneet singlet ""Love In An Elevator"", ""Janie's Got A Gun"", ""What It Takes"" ja ""The Other Side"". Albumi myi yli 7 miljoonaa kappaletta ja sen myötä Aerosmith voitti ensimmäisen Grammy-palkintonsa. Albumin teosta on kuvattu myös dokumentti ""Making Of Pump"".


title: Transmissions from Uranus

text: Transmissions From Uranus on Hanzel und Gretylin toinen studioalbumi. Levy on viimeinen julkaisu Energy Recordsilla, joka meni konkurssiin. Avaruus ja koneet ovat levyn keskeisin asia, ja seuraavilla levyillään Hanzel und Gretyl keskittyivät enemmän totalitaarisiin hallintojärjestelmiin.


title: Über Alles

text: Über Alles on industrial metal -yhtyeen Hanzel und Gretyl kolmas studioalbumi. Albumin kappaleiden kansallissosialismiin viittaavia nimiä ja sanoituksia on kritisoitu ja niistä kiistelty. Vaikka albumi menestyi hyvin, kaksi ensimmäistä albumia olivat menestyneet paremmin. Albumia ei saa julkaista Saksassa.


title: Kahvihappo

text: Kahvihappo on luonnossa esiintyvä fenolinen karboksyylihappo. Se on keltainen kiteinen happo, joka liukenee kuumaan veteen ja alkoholeihin. Sitä on useissa hedelmissä ja kasveissa, kuten kahvissa. Kahvihappo on kanelihapon johdos, jossa on lisäksi kaksi fenolista hydroksyyliryhmää.


title: Kahvihappo

text: Kahvihappo toimii antioksidanttina in vitro ja myös in vivo. Sitä on pidetty rottakokeiden perusteella karsinogeenina, mutta samoissa tutkimuksissa sen on todettu vähentävän paksusuolen syöpää. Ihmisellä sen karsinogeenisuutta ei ole todettu.


title: Kahvihappo

text: Kahvihappo voi muodostaa esterin kiinihapon kanssa, jolloin muodostuu klorogeenihappoa. Sekä kahvihappoa että klorogeenihappoa esiintyy kahvipavuissa.


title: Kahvihappo

text: Kahvihappo käytetään matriisina MALDI-massaspektroskopiassa.


A Philosophical Enquiry into the Origin of Our Ideas of the Sublime and Beautiful on Edmund Burken estetiikkaa käsittelevä tutkielma, joka julkaistiin 1757. Teoksessa käsitellään kysymystä miten syntyvät kauniin ja subliimin (eli ylevän) kokemukset. Burken mukaan näiden kokemusten alkuperäinen syy on ihmisen biologisissa toiminnoissa, vieteissä. Todellisuuden havaitut ärsykkeet vaikuttavat viettitoimintoihin synnyttäen esteettisen kokemuksen. Teosta ei ole suomennettu.


title: A Philosophical Enquiry into the Origin of Our Ideas of the Sublime and Beautiful

text: Esteettisen kokemuksen Burke näkee pohjimmiltaan johtuvan ihmisen viettitoiminnasta. Näitä ihmisen perusviettejä on kaksi: "self-preservation" eli itsesuojeluvietti ja "society", jolla Burke tarkoittaa ihmisten yhteisöllistä kanssakäymistä. Jälkimmäisestä "society"-vietistä suomalainen estetiikan tutkija K. S. Laurila käyttää suomenkielistä vastinetta "seuravietti". Kaikki, mitä ihminen tekee, koskettaa jollain tapaa jompaakumpaa näistä vieteistä. Subliimi johtuu lopulta itsesäilytysvietistä ja kaunis seuravietistä.


text: Koska Burke asettaa esteettisen vaikutuksen niin läheiseen yhteyteen viettielämän kanssa, häntä voidaan pitää estetiikan fysiologisen suunnan edeltäjänä, jonka edustajat pyrkivät palauttamaan esteettiset kokemukset fysiologiaan tai biologisiin vietteihin. Subliimin vaikutusta kuvaillessa Burke selittää sen ensin aiheuttavan ylenmääräistä hermojännitystä ja täristystä, minkä lopputuloksena on sisäelinten vapautuminen vaarallisesta tukkeutumisesta. A. W. Schlegel huomautti ironisesti, että ylevää voi silloin parhaiten ostaa apteekista. Burken mukaan kaunis vaikuttaa päinvastaisesti: kaunis aiheuttaa väsymyksen, voipumuksen ja raukeuden tunnetta, joka johtuu ruumiin kiinteitten osien höltymisestä ja laukeamisesta.


text: Adam Phillips käyttää Burken teoriasta nimitystä eroottinen empirismi. Sillä hän tarkoittaa, että kauneuden kokeminen liittyy Burken esteettisessä teoriassa pohjimmiltaan suvunjatkamiseen. Tämä ajatus enteili tulevaa darvinismia.


title: Old Friends

text: Old Friends on kolmen levyn kokooma Simon & Garfunkelin tuotannosta vuodelta 1997. Siinä on myös paljon duon ensimmäisiä kappaleita ajalta, jolloin heidät vielä tunnettiin nimellä Tom & Jerry.


Old Friends


title: Sompasaari

text: Sompasaari () on saari Kruunuvuorenselällä Helsingissä ja Sörnäisten kaupunginosan osa-alue. Saari yhdistettiin aikoinaan täyttömaalla mantereeseen ja se jäi Sörnäisten sataman alle. Tämän johdosta Sörnäisten satamaa kokonaisuudessaan on kutsuttu myös Sompasaareksi. Satamaan johtavilla teillä käytettiin tienviitoissa yksinomaan nimeä Sompasaari varustettuna tavarasataman tunnuksella. Satamatoiminnot lakkasivat vuoden 2008 lopussa niiden siirryttyä uuteen Vuosaaren satamaan. Saari erotettiin mantereesta vuonna 2016 kaivamalla kanava kun saari muutettiin asuinalueeksi.


title: Sompasaari

text: Aikoinaan Sompasaari toimi helsinkiläisten huviretkien kohteena, ja sinne kuljettiin höyrylaivalla. Saaren kasvisto oli poikkeuksellisen monipuolista; siihen arvioitiin kuuluneen ainakin kolmesataa eri lajia. Tähän vaikutti osaltaan saarelle 1840-luvulla perustettu puutarha.


title: Sompasaari

text: Korkea Sompasaari louhittiin tasaiseksi ja yhdistettiin mantereeseen, kun Sörnäisten satamaa 1960-luvun taitteessa laajennettiin merelle päin. Mantereeseen yhdistettiin myös Sompasaaren eteläpuolinen saari Nihti. Alueen täyttötyöt oli aloitettu jo aiemmin 1950-luvulla, kun kaksi saarta, Hanasaari ja Kana, oli yhdistetty uuden voimalaitoksen syntysijaksi. Nykyisin Sompasaaren naapurisaarista ovat jäljellä Mustikkamaa ja Korkeasaari.


title: Sompasaari

text: Sompasaaren aluetta on rakennettu vuodesta 2010 lähtien asumiskäyttöön, samoin kuin viereistä Kalasatamaa. Kalasataman metroasema on Sompasaaren alueesta kävelyetäisyydellä.


title: Genentech

text: Genentech on yhdysvaltalainen biotekniikkayritys. Yrityksen perustivat vuonna 1976 pääomasijoittaja Robert A. Swanson ja biokemisti, tohtori Herbert W. Boyer (tunnettu Yhdistelmä-DNA-tekniikan pioneerina). Genentechin toimialaan kuuluu koko lääketeollisuuden ketju aina tutkimuksesta lääkkeiden kaupallistamiseen ja valmistamiseen asti.


title: Genentech

text: Genentech on menestynyt viime vuosina erinomaisesti erilaisissa imagotutkimuksissa. Yritys on valittu muun muassa 100 parhaan IT-työnantajan ja 100 parhaan työpaikan työssäkäyvälle äidille joukkoon.


title: Genentech

text: Sveitsiläinen lääkekonglomeraatti Hoffmann–La Roche omistaa suurimman osan Genentechin osakkeista (55,9 %, 21. heinäkuuta 2008) ja on tarjoutunut ostamaan loputkin.


title: Raakaa peliä

text: Raakaa peliä ("Mr. Majestyk") on yhdysvaltalainen toimintaelokuva vuodelta 1974. Pääosissa nähdään Charles Bronson ja Al Lettieri.


title: Raakaa peliä

text:
Vince Majestyk (Bronson) viljelee meloneja maatilallaan. Hän ei tahdo millään saada sadolleen poimijoita paikallisväestöstä mutta saa lopulta kiertelevästä porukasta poimijat tilalleen. Bobby Kopas- niminen mies tuputtaa omia työntekijöitään Majestykin hommiin pienellä rahalla mutta Vince kieltäytyy. Bobby uhkaa Vincea aseella ja silloin Vince pahoinpitelee tämän. Hänet viedään putkaan, jossa hänen tielleen osuu mafian palkkamurhaaja Frank Renda (Lettieri), jonka uhkailujen ja rahatarjousten edessä Vince ei taivu. Renda ottaa tämän henkilökohtaisena loukkauksena ja putkasta päästyään alkaa vandalisoida Vincen tilaa. Siitä alkaa kamppailu näiden kahden välillä.
"Video-oppaassa" vuodelta 1994 Sam Inkinen kutsuu "Raakaa peliä" perusbronsonilaiseksi toiminnaksi ja antaa sille kaksi tähteä viidestä, mikä vastaa sanallista arviota ”keskinkertainen”.


title: Contender 2

text: The Contender 2 on yhdysvaltalainen nyrkkeilyyn perustuva tosi-tv -ohjelma. Sarjan juontajana toimi entinen nyrkkeilyn maailmanmestari Sugar Ray Leonard. Ensimmäisessä Contenderissa toisena juontajana toiminut Sylvester Stallone ei ollut mukana tällä tuotantokaudella, sillä hän oli kuvaamassa elokuvaansa Rocky Balboa, joka tuli ensi-iltaan joulukuussa 2006.


title: Contender 2

text:
Jeremy Williams
- Päävalmentaja
- Toimi Clarkin,Bravon,Garyn,Andren,Vinroyn,Stewartin,Nickin,Jeffin,K9:n ja Freddyn huoltajana


title: Contender 2

text:
Tommy Gallagher
- Päävalmentaja
- Toimi K9:n,Rudyn,Aaronin,Garyn,Walterin,Gradyn,Ebon,Nickin ja Steven huoltajana


title: Contender 2

text: 16 uutta nyrkkeilijää saapuu kuusinkertaisen maailmanmestarin Sugar Ray Leonardin valmennettavaksi ja kilpailemaan 500 000 dollarista ja Haastaja tittelistä. Ensimmäisellä viikolla kilpailijat jakautuivat siniseen ja keltaiseen joukkueeseen. Keltaisten kapteeni on Michael Clark ja sinisten kapteeni on Nick Acevedo. Keltaiseen joukkueen Clark valitsee Steve Forbesin, Walter Wrightin, Vinroy Barrettin, Ebo Elderin, Rudy Cisnerosin, Gary Balletton ja Jeff Frazan. Siniten joukkueeseen Nick valitsee Freddy Curielin, Michael Stewartin, Andre Easonin, Norberto Bravon, Grady Brewerin, Aaron Torresin ja Cornelius Bundragen. Nähtyään K9:n taidot kehässä, keltaisten Clark halua kohdata tämän. Hänen toiveensa toteutuu ja illan ottelussa vastakkain ovat Cornelius "K9" Bundrage ja Michael "Cold Blood" Clark. K9:n voima vie voiton kahdesta ensimmäisestä erästä. Clark voittaa kolmannen ja neljännen erän liukkautensa avulla. Ottelun viidennessä erässä K9 lyö Michaelin kanveesille ja voittaa ottelun tuomarien enemmistöpäätöksellä.


title: Contender 2

text: Sugar Ray ja Alfonso Gomez vievät sinisen joukkueen voiton kunniaksi syömään. Ray esittelee ottelijoille turnauksen ottelutaulukon, joka päättää tulevat ottelut toisella ja kolmannella kierroksella. K9 päättää asettaa nimensä taulukossa toiseen otteluun toisella kierroksella. Saatuaan päätösvallan ottelusta, siniset alkavat tähyillä salilla helppoja vastuksia. Rudy Cisneros päätyy sinisten maalitauluksi ylipainonsa takia. Nito Bravo astuu viivalle haastaen Rudyn. Rudy onnistuu pudottamaan painoaan ja ottelusta tulee odotettua tasaisempi. Viisi-eräisen iskujenvaihdon jälkeen Bravo voittaa ottelun ei-yksimielisellä päätöksellä pistein 48-47, 47-48 ja 48-47.


title: Contender 2

text: Sinisten päätösvalta jatkuu. Heti toisen ottelun jälkeen Gary asettaa sinisten Aaronille haasteen. Samalla istumalla syntyy riita Gradyn ja Vinroyn välille. Sekä Aaron, että Grady haluavat otella, joten arvonta ratkaisee. Aaron astuu viivalle ja haastaa Garyn. Ottelu on todella tasainen. Päätös onkin ei-yksimielinen. 48-47, 47-48, 48-47 pistein ottelun voittaa Gary "Tiger" Balletto


title: Contender 2

text: Nyt kun keltaisilla on viimein päätösvalta otteluiden suhteen, Vinroy haluaa haastaa Gradyn. Mutta salilla Walter tarkkailee sinisten vähiten kokenutta Andre Easonia. Huippu kunnossa oleva Walter haastaa Andren, ajatelle saavansa helpon vastuksen. Ottelun ensimmäisessä erässä Andre käy kanveesissa, mutta nousee ylös jatkaakseen. Andre osoittaa todellista sydäntä, mutta kokeneempi Walter voittaa ottelun pistein 50-44.


title: Contender 2

text: Walterin voiton kunniaksi keltaiset palkitaan nahkatakein ja ottelijat pääsevät tapaamaan Sugar Shane Mosleyn. Valmennussalilla Walter ja K9 riitaantuvat ja päättävät kohdata kehässä toisella kierroksella. Vinroy ja Grady pääsevät viimein selvittämään välinsä kehässä. Grady onnistuu dominoimaan ottelua alusta lähtien, mutta vahingollinen pääpusku haavoittaa häntä. Grady kuitenkin ottelee sisulla tiensä voittoon.


title: Contender 2

text: Super Bowl-mestari Will McGinnis vierailee harjoitusleirillä toivottamassa ottelijoille onnea matkaan ja palkitsee voittajat 2000 dollarin arvoisilla rannekelloilla. Päätösvallan palattua sinisille Michael Stewart päättää haastaa ystävänsä Ebo Elderin. Vasenkätinen Elder dominoi ottelun alkupäätä, mutta Stewart osuu napakympin neljännessä erässä. Stewart voittaa ottelun, mutta tuntee katumusta tyrmättyään ystävänsä.


title: Contender 2

text: Michaelin voiton jälkeen on aika käydä kaksoisottelu. Freddy haluaa osoittaa olevansa paras,joten hän haastaa Steve Forbesin,entisen maailmanmestarin. Jäljelle jäävät siis Jeff Fraza ja Nick Acevedo,jotka ottelevat ensin. Ottelu päättyy tuomarien yksimielisellä päätöksellä Nickin voittoon. Jeff poistuu sanoen,että hävisi kuin sankari. Kun Steve "Two Pound" Forbes ja Freddy "Furious Freddy" Curiel kohtaavat,syntyy todellinen sota. Freddy aloittaa todellisella paukkeella ensimmäisen erän,johon Steve vastaa seuraavissa erissä voittaen ottelun tuomarien yksimieliselä päätöksellä.


title: Contender 2

text: Toisen kierroksen kunniaksi Ray vie kahdeksikon pukuostoksille ja syömään. Pojat äänestävät kaikista sisukkaimman ottelijan. Tasoihin pääsevät Michael Stewart ja Norberto Bravo. Sugar Rayn äänellä auton voittaa Bravo. Illan ottelussa ovat tuplaottelun Steve Forbes ja Nick Acevedo. Täpärän ottelun voittaa Steve Forbes.


title: Contender 2

text: Palattuaan Haastaja-kuntosalille, Steve palkitaan kärkinelikon kaulakorulla,Polaroid DVD-soittimella ja DVD-levyillä hänen otteluistaan Nickiä ja Freddyä vastaan. Walterin ja K9:n välit huononevat entisestään. Tommy puhuttelee ja rauhoittelee Walteria. Lopulta Walter ja K9 kohtaavat Haastaja-kehässä. K9 ottelee ensimmäiset kaksi erää likaisesti. Walter voittaa seuraavat kaksi erää selvästi. Viimeisen tasaisen erän jälkeen tuomarit päättävät voittajaksi Cornelius "K9" Bundragen.


title: Contender 2

text: Haastajan toinen tuplaottelu käynnistyy kun Grady ja Michael kohtaavat.Grady voittaa joka erän,Michaelin epäonnistuneiden tyrmäysyritysten takia. Toisessa ottelussa Bravo kohtaa Garyn. Tasaisen ottelun lopuksi Bravo voittaa ottelun. Garyn poistuessa Haastajan salilta,hän sanoo lopettavansa uransa tähän.


title: Contender 2

text: Toisen kauden toiseksi viimeisessä jaksossa,jäljellä olevat kilpailijat saavat nähdä pienen videon aiemmin pudonneiden kilpailijoiden neuvoista ja mielipiteistä. Lisäksi Ray lupaa jokaiselle kärkinelikon miehelle Polaroidin taulu-TV:n. Ensimmäisessä ottelussa vastakkain ovat K9 ja Steve. Steve näyttää taitonsa voittamalla ottelun. Bravon ja Gradyn ottelun alussa,Grady päätyy maihin,mutta nousee ylös,voittaen ottelun ja jatkaen Steven kanssa finaaleihin.


title: Contender 2

text: Finaaliin taistelivat tiensä Grady "Bad Boy" Brewer sekä Steve "2 Pound" Forbes. Voittajaksi selviytyi tuomariäänin Grady Brewer. Hänet palkittiin 500 000 dollarilla ja Contender-mestaruusvyöllä.


title: Pat Garrett

text: Patrick Floyd Jarvis "Pat" Garrett (5. kesäkuuta 1850 – 29. helmikuuta 1908) oli yhdysvaltalainen biisoninmetsästäjä, baarinpitäjä, karjatilallinen, tullijohtaja ja oikeudenpalvelija.


title: Pat Garrett

text: Garrett tunnetaan siitä, että hän ampui Billy the Kidin pimeässä huoneessa 14. heinäkuuta 1881 Fort Sumnerissa New Mexicossa.


title: Pat Garrett

text: Hän kirjoitti yhteistyössä Marshall Ashmun Upsonin kanssa Billy the Kidin elämästä kertovan kirjan. "The Authentic Life of Billy the Kid" oli suureksi osaksi Upsonin mielikuvituksen tuotetta, ja se vakiinnutti monet epätotuudet pitkiksi ajoiksi.


title: Pat Garrett

text: Elämäkerran kirjoittaja Leon C. Metz on esittänyt, että Garrettin ensimmäinen puoliso oli nimeltään Juanita Gutiérrez, joka olisi ollut toisen puolison, Apolinaria Gutiérrezin, sisar. Vihkitodistusta ei ole löydetty, mutta todennäköisesti ensimmäisen puolison nimi oli Juanita Martínez, jonka hän nai vuonna 1879. Juanita Martínez kuitenkin kuoli pian. Garrett meni naimisiin Apolinaria Gutiérrezin kanssa 14. tammikuuta 1880. He saivat yhteensä kahdeksan lasta.


title: Pat Garrett

text: Pat Garrett ammuttiin helmikuussa 1908 Las Crucesin lähistöllä.


title: Pat Garrett

text: Pat Garrett syntyi Chambersin piirikunnassa Alabamassa. Hän varttui Louisianassa, minne perhe oli muuttanut isän hankkimalle puuvillaplantaasille Patin ollessa 3-vuotias. Äiti Elizabeth Ann Jarvis oli mennyt naimisiin John Lumpkin Garrettin kanssa ilmeisesti Georgiassa, ja heille syntyi yhteensä kahdeksan lasta.


title: Pat Garrett

text: Tarkkoja tietoja ei ole siitä, millä tavalla Pat osallistui vanhempiensa plantaasin liiketoimiin. Tiedetään, että hän oli mukana puuvillapelloilla ja työskenteli plantaasin kaupassa. Pat Garrett kasvoi suhteellisen etuoikeutetussa maailmassa. Isä John Garrett oli orjanomistaja. Orjat huolehtivat tilan taloustöistä, peltojen viljelystä ja sadonkorjuusta.


title: Pat Garrett

text: Pat Garrettiin koulusivistyksestä on vähän tietoja. Osavaltion koulutusjärjestelmä oli liittovaltion huonoimpia. Hän oli kuitenkin luku- ja kirjoitustaitoinen. Garrett ei olisi voinut toimia kahden piirikunnan seriffinä eikä tullijohtajana, jos hän olisi ollut lukutaidoton. Jo varhain elämässään hän alkoi kyseenalaistaa vallitsevan uskonnon. Garrettia on luonnehdittu agnostikoksi.